Mudahnya Nak Hilangkan Jeragat, Guna 2 Bahan Dari Dapur Yang Murah Jer. Wanita Ni Kongsikan Caranya. Yang Penting Kena Konsisten!

Wanita mana yang tak nak kulit wajah yang cantik, mulus tanpa sebarang cela kan. Namun, adakalanya penggunaan sesebuah produk boleh menjadi penyebab kepada berlakunya masalah kulit.

Selain jerawat, jeragat adalah satu masalah yang memeningkan kepala kaum wanita. Lagi lagi masalah satu ini cukup ditutupi kecuali dengan foundation atau concealer yang tebal. tapi takkan setiap masa nak pakai foundation kan. Justeru, kena ada alternatif bagi menghilangkan masalah jeragat ini.

Selamat mencuba!

Mau tak risau bila jeragat,bintik hitam mula bertampung atas muka. Bintik hitam tak bahaya tapi buat diri kita jadi kurang menarik. Jangankan diri sendiri mula rimas pandang muka sendiri kat cermin bila dah jadi begini, nak bertentang mata dengan orang ramai pun mula tak yakin.

Bintik hitam atau jeragat ni biasanya terjadi bila kita terlalu lama atau kerap sangat biarkan kulit dimamah pancaran matahari. Lagi dibiar, lagi banyak yang naik. Itu lagi buat kita geramkan.

Vitamin A, B, C & E dalam kentang akan melambatkan penuaan pada wajah, so bintik-bintik penuaan dan pigmentasi juga dapat dielakkan.

Kentang ni bahan berkanji yang sifatnya mencerah kulit, melawan proses cepat tua dari usia, menambah kilauan kulit lebih cantik natural. Hebat ciptaan Tuhan kan.

Lemon pula sifatnya asalnya memang cerahkan kulit secara berganda, antioksida yang bagus. Vitamin C dalam lemon memang tinggi, menghenti penghasilan melanin, menutup pori, melawan kuman jerawat , jerawat juga lebih cepat kering dan pudarkan parut-parut degil jerawat.

Bila dua jenis bahan alami hebat ini digabungkan, dan keduanya bersifat mencerah dengan selamat tanpa rasa pedih teruk dan menggelupas, bintik hitam, jeragat, parut jerawat akan lebih mudah menghilang.

Yang penting kena guna konsisten setiap hari, dan wajib tahu cara jaga kulit sendiri selepas itu. Baru kulit dirawat, dilindungi, dikekalkan akhirnya capailah misi kulit sihat.

Bahan-bahan
1 biji ubi kentang
1 biji lemon

Cara membuat:

Potong dadu atau kecil-kecil kentang. Buang kulit. Kau tak buang, makin kelabu muka. Akak tak ajar tau bab tu.

Rebus sekejap ja. Tak mahu rebus pun boleh, tapi kau mampu ke nak lenyek ubi fresh keras -keras tu. Akak kalah, baik rebus kasi empuk sikit.

Sambil tu kau perah lemon sebiji tau. Perah bukan gigit.

Masukkan ubi kentang rebus tadi dalam pengisar, bukan masuk ke mulut pastu telan.
Tuangkan jus lemon,tak perlu campur air. Kita nak 100% zat dari bahan alami ni.

Kisar sampai gebu gini.

Yummyyy, kau jangan telan. Aku suruh pakai kat muka . Resepi masakan kau tunggu petang-petang. Ni kasi muka kau kenyang dulu dengan vitamin. Kata nak lawa sepanjang zaman. Akak kau memang lawa camni dah.

Fuhhhh, syok. Bau lemon yang segar, bau ubi kentang yang lemak. Hahaha! Pakai dalam 20 minit, bilas dengan air paip biasa. Lepas tu kau nampak cerahhh ja muka. Lepas tu kau buat lagi esokan hari. Buat hari-hari kalau nak cepat kawasan bintik hitam atau jeragat tu hilang. Hilang semua kusam kusam tu.

Pes kentang dan lemon siap untuk dipakai. Nyah segala bintik hitam, kusam, parut jerawat, jeragat.


Mulakan Pagi Anak-Anak Dengan Nutella® , Menu Sarapan Pembangkit Selera. 10 Minit Siap, Anak Suka Ibu Bahagia!

Awal pagi adalah waktu paling sibuk buat ibu-ibu. Lebih-lebih lagi kini anak-anak sudah kembali ke sekolah. Bangun sahaja tidur perkara pertama yang ibu fikir adalah sarapan apa untuk anak-anak. Buntu juga kan, lebih-lebih lagi pagi isnin agak ‘lemau’ kan.Monday blues bak kata sesetengah orang.

Sebab tu, sarapan cukup penting untuk anak-anak. Bukan mudah nak pastikan anak-anak sentiasa belajar dalam keadaan yang selesa dan bertenaga. Jika tak bersarapan, mood nak belajar pun dah hilang.

Kalau anda nak tahu, sarapan dapat membekalkan tenaga dan membantu anak-anak lebih fokus di dalam kelas.

Sesuai untuk ibu-ibu bekerjaya yang sibuk serta tak punya banyak masa, jadi pilih sahaja sarapan cepat tapi sedap dan menjimatkan masa serta tenaga. Gunakan apa yang ada di dapur seperti roti, telur dan sebagainya. Nak lagi sedap, tambahkan dengan buah-buahan seperti pisang, berry untuk membuatkan sarapan lebih menarik sekali gus memancing selera anak-anak.

Nutella® merupakan satu jenama jem berperisa coklat hazelnut yang menjadi kegemaran ramai terutama kanak-kanak. Ia diperbuat daripada bahan-bahan terpilih yang menggabungkan 7 bahan berkualiti berupa minyak sawit, kacang hazel, coklat rendah lemak dan sebagainya.

Terkenal dengan rasa hazelnut dan koko yang asli, Nutella® dibuat lebih menarik dengan kekrimannya yang unik. Rasanya sangat lazat memberikan keseronokan kepada anak-anak. Tidak hairanlah jika ada yang gemar makan begitu sahaja selain disapu pada roti atau digunakan di dalam resipi wafer dan sebagainya lagi.

Dengan pelbagai resipi cepat, mudah dibuat, dan semestinya lazat sesuai untuk ibu sediakan, #Nutella® mazing Breakfast Hacks ‘pasti menggembirakan keluarga dengan resipi dan kandungan yang sesuai untuk memulakan hari anak-anak anda.

Pelbagai koleksi resipi dan idea baharu yang boleh anda cuba sendiri dan nikmati hasilnya. Untuk membantu ibu-ibu, mungkin ini idea sarapan ringkas yang boleh dicuba dengan menggunakan Nutella®.

Sedap kan dan paling penting memudahkan kerja ibu di dapur. Cepat tersedia, jimat masa dan menyelerakan. Dengan Nutella® membantu ibu-ibu menyelesaikan soalan ‘apa yang nak dihidangkan untuk sarapan pagi? dengan cara yang mudah. Yang penting Anak suka, ibu bahagia!


Sayang Macam Anak Sendiri! Datin Patimah Bangga Dengan 3 Menantu Hebat

Selain dari memiliki suami yang baik dan memahami, dapat ibu mertua yang menyayangi pun dah dapat menggembirakan hati seorang menantu wanita. Apatah lagi jika menganggap menantu itu seperti anak kandung sendiri!

Baru-baru ini, ibu kepada pengarah terkenal, Syamsul Yusof iaitu Datin Patimah Ismail meluahkan rasa bangga apabila beliau memiliki tiga orang menantu yang hebat seperti Nazariah Harun, Puteri Sarah Liyana dan Aeisyah Zainal.

Perkongsian tersebut didedahkan oleh Patimah menerusi IG storynya baru-baru ini namun, apa yang menarik perhatian ramai adalah nama Ira Kazar iaitu isteri kedua Syamsul Yusof tidak dinyatakan dalam hantaran itu.

“Kami ada tiga orang menantu yang hebat-hebat. Cukuplah Nazariah Harun, Puteri Sarah Liyana dan Aeisyah Zainal,” tulisnya.

Sebelum ini, Patimah yang juga isteri penerbit terkemuka, Datuk Yusof Haslam mengatakan dia tidak mahu memaafkan keluarga Ira Kazar atas tindakan yang dilakukan oleh mereka kerana telah meruntuhkan kebahagiaan menantunya, Puteri Sarah Liyana.

Malah, Patimah juga pernah memaklumkan kepada umum bahawa Puteri Sarah hanya satu-satunya menantu kesayangan dalam keluarga.

Terdahulu, dunia hiburan telah dikejutkan ramai apabila Syamsul Yusof membuat pengakuan pada 6 Januari lalu dimana dia sudah bernikah dengan Ira Kazar di Thailand dengan berwalikan bapa pengantin perempuan, Kazar Saisi.

Bukan itu sahaja, Puteri Sarah juga telah bernekad dengan memfailkan penceraian di Mahkamah Syariah pada 16 Januari lalu dan perkara tersebut disahkan sendiri oleh peguam syarie, Datuk Akberdin Abdul Kader yang mewakilinya.

Sumber: Instagram @dpatimah012


Kurangkan Haba Dalam Kereta Cara Pantas, Anak Pasti Tak Merungut Panas Lagi!

Satu yang menjadi hal bagi kita adalah ketika meletakkan kereta di tempat yang panas. Haba bahang pastinya akan melambatkan proses mengejukkan kereta. Ketika inilah anak-anak mula menangis kepanasan dan merungut-rungut.

Kebiasaannya sebaik membuka enjin kereta, kita akan membuka tingkap seluas-luasnya bagi menghilangkan haba ini. Jika anda tahu dua cara ini pasti masalah akan dapat diatasi dengan segera.

Dua cara ini anda kena tahu agar kereta kurang habanya, malah lebih cepat sejuk.  Jom amalkan dua langkah ini.

1. Flap air-cond ditutup sewaktu memandu untuk kekal sejuk.

Waktu memandu pastikan anda tutup flap air cond kereta supaya pengudaraan kereta beredar hanya dalam kereta sahaja dan kekalkan udara sejuk. Rasanya semua orang lakukan semua ni bukan?

2 Sewaktu parking, pastikan flap air cond dibuka.

Ketika parking kereta, buka flap aircond tadi. Jadi, udara panas tidak akan terperap di dalam kereta dan membuatkan kereta berbahang. Itulah tujuan flap aircond.

Kena cuba hari ni !

Sumber: Petua Ibu


“Satu-Satunya Anugerah Allah Buat Seorang Wanita Yang Tidak Akan Dapat Aku Nikmati.” Luahan Hati Erma Fatima Jentik Hati Netizen

Setiap wanita pastinya mengimpikan kehidupan berumah tangga yang bahagia, punya suami dan anak-anak di sisi. Namun, bahagia itu tak semua mampu kecapi. Dugaan dan ujian yang diberikan oleh Sang Pencipta berbeza-beza.

Ada orang bahagia dikurniakan keluarga lengkap dengan suami dan anak, ada pula bahagia biarpun hanya anak-anak di sisi. Tak kurang juga ada yang mencipta bahagia biarpun tidak dikurniakan cahaya mata.

Setiap satunya punya jalan cerita yang dicipta Dia Yang Satu. Pasti ada hikmah di sebalik apa yang berlaku.

Pengarah, penerbit dan juga pelakon terkenal, Erma Fatima dalam satu  perkongsian di instagramnya baru-baru ini  meluahkan isi yang cukup menyentuh hati.

Perkongsian itu dimuat naik usai menghadiri majlis ‘baby shower’ yang dianjurkan khas buat rakannya Vie Shanti Khan. Dalam majlis tersebut, Erma tidak melepaskan peluang bergambar sambil mengusap perut usahawanita tersebut.

Beliau kemudiannya memuat naik video berkenaan dengan kapsyen yang cukup menjentik hati netizen.

Aku jadi cemburu setiap kali melihat wanita hamil. Satu2nya anugerah Allah buat seorang wanita yang tidak akan dapat aku nikmati hinggalah akhir nyawaku.

DAN mendapat anak2 yg selamanya akan menghargai kau sebagai ibu yang melahirkan mereka. Congrats adik ku…

Umum mengetahui, beliau sebelum ini mendirikan rumah tangga bersama pengarah, Badaruddin Azmi pada tahun 1991. Namun pasangan ini mengambil keputusan berpisah selepas 26 tahun hidup bersama. Mereka tidak dikurniakan anak tetapi mempunyai lima orang anak angkat  iaitu Syamil Ikhwan, 25, Ahmad Arir, 23, Ahmad Aifin, 21, dan Nurain, 12 juga Citra.

Luahan hati Erma Fatima turut mengundang sebak di hati ramai pihak termasuklah rakan selebriti. Masing-masing turut memberikan kata-kata semangat buat pengarah ini.


“Rasa Ralat Tolak Rezeki Allah.” 4 Tahun Berehat Beri Tumpuan Pada Anak, Linda Hashim Kembali Berlakon!

Lama tidak mendengar perkhabaran pelakon yang satu ini. Selepas berkahwin dan mendapat cahaya mata, Linda Hashim lebih selesa memberi tumpuan kepada anak-anak yang masih kecil sehinggakan sanggup mengorbankan minat dalam bidang seni.

Namun kini, selepas hampir empat tahun menolak pelbagai tawaran lakonan kerana fokus kepada keluarga,isteri kesayangan Beego ini membuat ‘comeback’ dalam sebuah drama berjudul Rindu Yang Hilang.

Linda berkongsi berita tersebut menerusi satu hantaran yang dimuat naik dalam Instagramnya. Menurut Linda, dia terbuka hati untuk kembali berlakon memandangkan
anak-anak telah besar di samping kadar bayaran yang ditawarkan juga agak lumayan.

“Almost 4years Tak pegang script..ni semua gara2 @tiharn89 Dan production hebat dikenali ramai @bright_networkl .. sorry kepada producer2 yg sebelum ni ada Tanya date Linda tapi Linda menolak atas sebab nak focus jaga anak2 dulu.tapi bila dah banyak drama yg Linda tolak lately ni bila payment dia pun cecah dlm 5 angka rasa mcm menolak rezeki pula bila Allah bagi.

“org lain sampai Tak Ada kerja nak berkerja…mmg Rasa ralat sangat tolak rezeki Allah bagi dan sedih sangat Tak dapat masuk set jumpa kawan2 lama tp kesiankan anak2 ni so tolak je dulu.

Pemilik nama sebenarnya Nor Hazlinda Hashim ini juga mengakui akan membahagikan masa sebaik-baiknya antara keluarga dan kerjaya.

“tp Kali ni mungkin dah sampai Masa Dan ramai pun dah bertanya Linda bila nak berlakon balik so saya cuba bahagikan masa sebaiknya utk family dan shooting atas bantuan my lovely MIL Dan suami @beego_linda yg sangat memahami.

“semoga Allah permudahkan urusan saya dan kita semua..persoalannya sekarang ni mcm Mana lah rupa acting saya setelah dekat 4 tahun Tak bakon ni???boleh ke idokk….

Linda dan Beego atau nama sebenarnya Mohamad Aszerul Nizam Abdullah mendirikan rumah tangga  pada 8 Jun 2013.

Hasil perkongsian hidup, pasangan ini dikurniakan tiga orang cahaya mata iaitu Jelita Clarissa, 6, Anggun Cassandra, 5 dan Indah Camelia, 2.


Kesian Pada Anak Tak Boleh Keluar Rumah Main Sejak PKP, Bapa Ini DIY Mini Cafe Dalam Rumah Dengan Modal Yang Murah. Inspirasi!

Sejak pandemik Covid-19 yang melanda seluruh dunia termasuk Malaysia telah memberi impak kepada ekonomi, sosial dan emosi.

Virus bahaya ini menyebabkan kerajaan mengadakan Prosedur Operasi Standard (SOP) Perintah Kawalan Pergerakan (PKP) bagi mengelak kes jangkitan semakin meningkat.

Lantaran itu telah mengubah corak kehidupan pelbagai lapisan masyarakat termasuk golongan kanak-kanak.

Sudah pastinya kanak-kanak yang sedang membesar dan aktif tidak dapat lagi bebas bergerak dan ‘terkurung’ di rumah.

Hati ibu ayah mana yang tidak sedih melihat anak selama ini setiap hujung minggu akan dibawa berjalan-jalan santai bersama keluarga.

Patut kepada arahan kerajaan, pastinya setiap keluarga punya kreativiti tersendiri untuk memastikan keluarga kekal ceria walaupun kekal di rumah.

Menarik dengan cara keluarga ini apabila didapati telah membina sebuah mini cafe di dalam rumah buat anak tersayang.

Hanya mengunakan bahan yang murah dengan modal yang rendah, bapa ini dapat menghasilkan ruang permainan baru untuk anak. Seronok anak dapat bermain sambil melakukan aktiviti di dalamnya.

Dalam pada itu, warganet memberi pujian atas usaha ibu bapa ini yang ingin memberikan keceriaan buat anak.

Seterusnya ikuti perkongsian ini menerusi facebook milik Alya Maryam.

First time bertukang. Nak pergi taman tak boleh, pergi indoor playground jauh sekali.

Jadi kita cuba buat cubby playhouse dalam rumah. Bermodalkan rm300++ ;
pine wood 1×1(8ft), pine wood 1×2(8ft), plywood 4x 8ft, cat seamaster 5L
undercoat 1L dan wood filler.

Ruang aktiviti anak-anak, lebih selamat.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Aku Tak Perlukan Me-time, Tapi Aku Sangat-sangat Perlukan We-time.”Menusuk Jiwa Perkongsian Ni!

Benarlah, pengalaman hidup itu mendewasakan dan dengan pengalaman itu juga mengajar kita erti kehidupan. Malah dengan pengalaman hidup yang dikongsikan oleh orang lain juga akan menjadikan kita tahu dan mengerti erti bersyukur yang sebenar.

Hal ini sebagaimana yang dikongsikan oleh Sri A’jilah Mohd Samsir dan ini kisahnya.

Kisah ni memang sangat membuka mata saya dan ubah cara saya berfikir. Saya lihat anak-anak dan suami dengan cara yang berbeza.

Ini kisah kawan saya, Kak Ti. Dia tua 3 tahun je dari saya. Sebab tu, apa yang berlaku pada dia, sangat dekat dengan saya.

Kak Ti ni orang yang sangat pandai berdikari. Tegas juga dengan anak-anak. Walaupun dia surirumah, tapi dia sangat pandai cari duit. Cergas dan ceria orangnya. Paling penting, sangat banyak mulut. Dia jenis out spoken. Dia akan cakap je apa yang dia rasa betul.

Saya pernah tanya dia pasal “Me-Time.” saya sangat percaya yang setiap perempuan yang bergelar isteri ni, mesti ada me-time. Untuk refresh kan balik diri, untuk bagi ruang pada diri sendiri.

Suami pun kena “give and take.” Isteri dah penat layan dan uruskan anak-anak, suami kena bertolak ansur lah sikit. Isteri bantu cari duit, suami bantu juga urusan rumah. Kan best macam tu. Aman harmoni rumah tangga.

Jawapan Kak Ti ni memang menusuk jiwa saya. Sangat membuka mata saya.

“Sri, suami yang baik ni memang ramai. Yang nak bantu isteri uruskan hal-hal rumah, tengokkan anak sama-sama, memang ada. Tapi kebanyakannya memang buat donno je.

Kau mop lantai, anak menangis nak makan, nak mintak basuh berak, dia rileks je main handphone. Baru kau berlari nak basuh berak anak, sorang lagi anak dah meraung tergelincir pijak tempat kau mop. Tapi laki kau masih cool. Sakit tak hati kau? “

Memang laju je saya mengangguk. Kita huru hara dengan anak-anak, empatilah sikit kan? Anak kita kot. Bukan anak aku sorang.

“Kau pun marah kan? Kau mesti nak me-time kan?” tanya Kak Ti.

Eh, mestilah!

Kalau dah semua benda nak buat cool, ni memang mencetuskan pergaduhan!

Kak Ti senyum.

“Kau tau Sri, dulu, akak pun fikir macam kau. Kadang-kadang jadi benci kat suami sendiri sebab aku tak pernah ada masa untuk diri sendiri. Mandi pun terkejar-kejar, solat pun cepat-cepat. Aku sampai terfikir, baik aku hidup sorang-sorang. Semua benda pun aku buat sendiri. Apa bezanya!

Tiba-tiba, suami aku sakit.
Allah macam jawab kata-kata aku. Aku buat semuanya sendiri. Termasuklah cari duit untuk keluarga kecil aku ni.

Aku buat semua dan jaga suami aku dengan harapan dia akan sembuh. Aku pelik, sebab sejak suami aku sakit, aku tak pulak stress nak marah suami nak marah anak-anak.

Rupanya, sebab aku tak bergantung dah pada manusia. Aku tak berharap dah pada suami aku untuk tolong. Aku buat je semua. Siap ada masa untuk tahajjud, untuk dhuha. Time suami aku sihat, aku jarang sangat dapat buat benda ni. Betul, kalau kau berharap pada manusia, kau akan jumpa banyaknya kecewa.

Waktu ni, aku memang takde me-time langsung! Aku penat sangat tapi aku sangat puas hati buat semua tugas aku dengan gembira.

Aku tak perlukan me-time, tapi aku sangat-sangat perlukan We-time. Aku rindukan suami aku yang suka bergurau, aku rindukan saat dia balik kerja dan anak-anak berlari peluk dia. Aku rindu sangat masa dia layan anak kecik aku ni main kuda-kuda.

Suami aku ada sisi buruknya, tapi aku terlupa yang dia juga ada banyak sisi baik yang aku tak nampak waktu dia sihat dulu.

Nanti, bila anak-anak kau dah besar, kau me-time lah sampai pengsan. Sekarang ni, anak-anak kecik-kecik, memang kau akan penat berganda-ganda. Tapi ni lah we-time yang akan kau rindu sampai mati. “

Saya terdiam. Terbayang wajah suami dan anak-anak. Tak tahulah apa jadi kalau saya berada di tempat dia.

Saya harapkan pasangan yang sempurna, yang faham bila kita perlukan bantuan, tapi saya lupa, saya sendiri banyak tak sempurna. Kurang di sini sana.

Tahun ni, hampir 10 orang kawan sebaya saya, yang dipanggil Tuhan. Terasa cepatnya Tuhan ambil kembali hak Dia. Tapi dah memang hakikat mati tak pernah kenal usia.

Kak Ti sendiri, sudah kehilangan suami.

“Sri, kau ada suami, ada anak-anak, kau hargai lah! Tak perlu fikir berapa banyak kau dah korbankan, tapi fikir je yang kau cuma nak beri, beri dan beri. Itu semua pahala yang kau tak nampak. Kau memang akan penat, tapi kau ikhlas kan aje. Dunia kan tempat berpenat.”

Saya menangis.

Rasa kerdilnya diri.

Saya banyak merungut bila penat uruskan rumah. Tak nampak dah yang semua tu ladang pahala. Dalam hati ni Kadang-kadang termaki hamun juga suami. Ikhlasnya hilang. Penat je yang tinggal.

Kita ni, memang bila dah rasa kehilangan, baru tahu nak belajar menghargai. Padehal, kita boleh je belajar memberi dan menghargai sementara semua orang yang kita sayang ada di depan mata.


“Saya Lapar. Nak Beli Tak Gaji Lagi.” Sanggup Belikan Walaupun Dalam Wallet Duit Ngam-Ngam Je. Rupanya Ada Hikmah Lain Buat lelaki Ni!

Sedang berbaris, saya perasan ada seorang lelaki mundar mandir di bahagian roti.

Kejap dia pegang, tengok, kemudian letak balik salah satu bungkusan roti. Dia berlalu ke bahagian rak lain. Tak lama lepas tu dia kembali ke bahagian roti yang dipegang tadi.

Dia sentuh lagi bungkusan roti tadi sambil pandang kiri kanan. Saya tak lah perhati beria, tapi boleh perasan muka dia macam resah.

Sedang saya ralit scroll handfone, tiba-tiba sahaja saya ditegur.
“Bang, oo bang. Minta maaf bang”.

Saya dongakkan kepala. ‘Oh ni lelaki tadi’.

“Ya saya”. Mata saya pandang atas bawah. Tak pasti apa yang dia nak.

“Bang, saya nak beli satu roti ni. boleh tak kalau abang belikan saya? Saya lapar. nak beli tapi tak gaji lagi.” Minta lelaki tadi teragak-agak. Cuba nasib mungkin.

“Oh ya ka. Roti mana bang? Cuba ambil bagi saya tengok.” Saya tak berganjak dari barisan menanti giliran membeli.

Dia terus pergi ke depan dan ambil roti yang dia belek tadi. Kemudian kembali kepada saya.

“Ni rotinya bang. Harganya RM4.90.”

“Oh ya ka. Nah ambil duit ni pergi bayar di kaunter sana”. Saya tengok yang dia pilih kemudian hulur sekeping duit RM 5.
Terus dia ambil dan bayar. Muka terus berubah ceria. Dia datang kembali ke saya dan ucap terima kasih. Kemudian cepat-cepat berlalu keluar kedai.

Ada satu benda yang buat saya berfikir masa tu. Saya jadi kurang senang sebab tak ada jawapan. Punyalah banyak roti, sandwhich, kek dan bermacam lagi. Semua nampak sedap. Tapi kenapa dia pilih untuk saya bayarkan roti itu?

Dah la dalam wallet saya memang baki duit ngam-ngam untuk beli oden lepas saya kasi dia duit.

Curious sangat nak tahu, saya terus ke rak mencari roti yang lelaki tadi ambil. Saya tinggalkan kawan lagi sorang berbaris.

‘Oh roti Cheese rupanya. Sedap sangat ka?’. Saya fikir panjang. Perut lapar oden. Duit ada ngam-ngam. Tapi teringinnya nak rasa roti ni. Apa yang special sangat.

Saya pegang dan tengok isi. Nampak macam sedap. Sebungkus ada 4 slice.
Entah-entah mungkin 4 slice ni adalah roti yang dia nak berkongsi dengan isteri dan anak. Kalau ambil sandwhich nak makan ramai mana nak cukup. Kalau ambil roti lain nak kena potong-potong. Nak beli roti Gardenia, memang lagi murah, mungkin tak sesedap yang ini.

Akhirnya saya buat keputusan untuk beli. Tak apa lah oden tu, makan je lah lain kali. Tak pun pau je lah member punya. Huhu.

Settle kawan beli, kami pun balik. Dalam kereta saya terus makan roti cheese tadi. Lapaq woih. Dah rasa tu, baru tahu rasanya. Memang boleh tahan sedap pun rotinya.

Sedih pulak tiba-tiba. Kita ni macam-macam Allah dah beri. Namun kita masih rasa tak cukup dan hidup susah. Ada orang tunggu gaji untuk beli phone baru, baju baru, kasut baru, tapi ada lain pula nak beli roti pun berharap pada gaji.

Part yang paling best malam tu adalah, saya tak sangka kawan akan beli oden dengan banyak. Hampir 20 ringgit juga di beli. Dia ajak makan sama. Belanja katanya. Kongsi berdua, dapatlah merasa makan sorang RM10.

Masa ini entah kali berapa, saya tetap kagum dengan hebatnya balasan kita tak berkira bila memberi. Saya beri 5, saya dapat 1O.

Lagi banyak kita beri, lagi berganda rezeki.


Patutlah Pokok Mulberi Makin Lebat Berbuah, Guna Petua Ni Je Terus Subur

Pokok Mulberi atau Mulberry sebutan Inggerisnya yang nama botaninya Morus rubra merupakan tanaman khas makanan ulat sutera.

Tanaman ini diperkenalkan ke negara ini ketika industri sutera diperkenalkan di negeri Terengganu sekitar tahun 1984.

Tanaman dengan daun penghasil klorifil ini awalnya dikenal sebagai makanan istimewa ulat sutera, jika tidak makan daun ini ulat sutera tidak menghasilkan sutera yang baik. Oleh kerana itu, banyak petani yang membudidayakan tanaman ini.

Mulberi adalah jenis tanaman yang tumbuh di bawah sinar matahari sehingga tanaman ini dapat tumbuh di kawasan pada ketinggian lebih dari 100 meter dari permukaan laut.

Mulberi memiliki sebutan nama yang berbeza, di negara seperti di Indonesia tanaman ini dikenali sebagai Murvei atau arbei, manakala di Cina dikenali dengan nama Sangye. Selain dari tanaman untuk makanan ulat sutera suatu ketika dahulu, tiada siapa yang peduli untuk menanam tanaman ini.

Hanya sejak kebelakangan ini sahaja ramai dikalangan pengemar buah mulberi yang menanamnya untuk tanaman hiasan dirumah atau menanamnya secara kecil-kecilan untuk buahnya sebagai ramuan campuran dalam pembuatan kuih muih, kek dan juga jus atau jem.

Menurut ahli kimia, daun mulberi mengandungi beberapa ekstrak kimia untuk tubuh seperti ecdysterone, inokosterone, lupeol, betasitosterol, rutin, moracetin, isoquersetin, scopoletin, scopolin, alfa, betahexenal, cis beta hexenol, cis lamba hexenol, benzaidehide, eugenol, lanaloolbenzyl alcohol, butylamine, acetone, trigonelline, cholin, adenine, copper, zinc, vitamin A,B1,C dan karotein dan asam amino, clorogenik, fumarate, folat dan asam formyltetrahydrofolik, mioiositol dan phytoestrogen.

Daun mulberi adalah ideal untuk membantu mengatasi atau mengurangkan penyakit kencing manis (diabetes) serta mampu mengawal serta mengurangkan kolestrol dalam pembuluh darah dan mengurangkan tekanan darah tinggi.

Selain dari itu, ianya juga dikatakan dapat membantu menggelakkan serangan sakit jantung dan kehilangan berat badan.

Buah mulberi yang dijadikan jus mampu melambatkan proses penuan dan meremajakan tubuh badan dan mengurangkan risiko kerapuhan tulang kerana kandungan kalsium yang tinggi.

Bagi wanita yang mengalami simptom seperti anemia, kepucatan, rasa mual terutamanya selepas bersalin, bolehlah mengambil jus mulberi dengan kerap bagi mengurangkan simptom tersebut. Ianya juga boleh membantu perjalanan haid yang tidak teratur dan juga dapat mengurangi kesakitan ketika kedatangan haid.

Daun mulberi pula dikatakan boleh direbus dan digunakan sebagai ubat mencuci mata yang merah dan bengkak. Daun yang telah dikeringkan dikatakan boleh dicampur dengan air mendidih atau direbus untuk diminum bagi tujuan membersihkan tubuh badan, merangsang peluh, ubat batuk, demam panas dan selsema.

POKOK MULBERI MAKIN LEBAT BERBUAH

1.Cantas semua pucuk dan luruhkan semua daun hingga pokok jadi betul-betul togel. Jangan risau pokok tak akan mati ya.

2.Ini adalah cara untuk memaksa pokok ‘stress’ dan mula berbuah. Akan tumbuh banyak tunas-tunas baru beserta dengan putik-puitk buah.

3.Bila buah sudah ada sikit-sikit warna merah, ulang step 1 tadi, luruhkan semua daun sekali lagi. Ini memberi peluang kepada tumbesaran buah.

4.Dua peringkat gugurkan daun. iaitu untuk memaksa pokok berbuah dan untuk tumbesaran buah.

5.Untuk pembajaan, boleh guna baja kopi atau apa-apa baja foliar untuk baja subur dan baja buah.

6.Daun yang di luruhkan boleh di buat sayur, yang sudah agak matang boleh di goreng celup tepung. Yummy!

EXTRA TIP

Pokok mulberi boleh dibiakkan dengan menggunakan tut atau keratan batang yang cukup tua (berbatang coklat).

Selain dari itu, anak benih pokok mulberi boleh didapati di kebanyakan nurseri berdekatan dengan anda.

Pokok Mulberi tumbuh dengan begitu cepat walaupun ianya ditanam pada mulanya sebagai anak benih dan akan mengeluarkan buah pada usia 6 – 8 minggu.


Kisar Kulit Telur Untuk Pokok Jadi Lebih Subur Dan Daun Lebar, Rupanya Ini Teknik Yang Betul.

Ramai yang suka menanam pelbagai jenis tanaman seperti sayur-sayuran,buah-buahan dan pokok bunga.

Tidak kisahlah apa jua tanaman, namun teknik untuk memastikan pokok subur kena tahu.

12-14 papan kulit telur boleh mghasilkan sekilo tepung calcium…bergantung pada gred/ ketebalan cengkerang…tapi tak kisahlah..sbb itu anggaran kasar je.

Ada yang pecahkan cengkerang td..terus letak dlm pasu..untuk pokok orkid…boleh je..xjd masalah pun. Cuma penguraian semulajadi cengkerang td amik masa yang agak lama…saya pernah buat eksperiment cara macam tu…pch pch kn cengkerang.

Letak dalam pasu. Lapiskan dengan tanah. Buat beberapa lapisan. Tanam pokok lidah jin! Lepas setahun, pokok tumbuh dan penuh dlm pasu. Sewaktu kuarkan dr pasu…saya tengok majoriti akar membelit cengkerang tersebut!! Majoriti!!! Seolah xnak lepaskan cengkerang “ni aku punye” xleh share” gitulah keadaan akarnya…

Cara keringkan telur

Yg terbaik caranya….

1.Jemur cengkerang telur tadi smpi bebetul kering!
2.Kulit berubah warna dr coklat keputihan…!
3.Bila dah kering..kulit akn lebih rapuh! Dan sng untuk dipecahkan!! Ramas ramas je…krap krup krap
4.Kalau kuantiti skit boleh tumbuk je dgn lesung batu…klu kuantiti bnyk kna guna pengisar!! Pengisar kering…klu ada yg heavy duty lg baikkk…
5. Kisarlah smpi jd tepung…halus mulus…masukkan dlm bekas..tulis nama dia..”calcium pokok” simpn dlm stor kebun…takut ltk kat dapur org ingt tu tepung gandum…nayaaa

Cara guna ada 2 kaedah!

1-tabur terus ke tanah/ campurkan dgn tanah semaian…
2-campur dgn air hujan/EM yg diperbuat dr buah buahan…/sayuran dan peram sekurangnya 2 minggu dalam bekas yang bertutup.

Sebelum guna., kacau sebatian dan tapis.. Amik air baja ni td. 10 ml dicampur dgn 1l air. Siram kat pokok, 2 tahun diperlukan untuk cengkerang ni terhurai sepenuhnya ye sedare…tu klu x topup…klu selalu topup…xkn hbis la stok baja calcium sedare ni smpi bbila selagi bertani.

Dengan kenaikan kos input pertanian hmpir 200% skrg ni…kna ada alternatif lain untuk jimatkan kos!!

Semoga bermanfaat.


Latih Anak Puasa, Suami Ummi Nazeera Kongsi “Do & Dont’s” Pemakanan Sepanjang Ramadan

InsyaAllah pada Khamis, 23 Mac kita seluruh umat Islam akan menjalani ibadah puasa di bulan Ramadan. Ketika ini ramai ibu bapa yang ada anak-anak kecil cuba untuk mengajar mereka untuk menunaikan rukun Islam ke-3 itu.

Nak pastikan anak-anak mampu bertahan seharian untuk berpuasa, sudah menjadi tanggungjawab untuk ibu bapa menyediakan makanan yang bersesuaian untuk mereka ketika sahur dan berbuka puasa. Di sini, suami kepada pelakon, Ummi Nazeera dan juga seorang doktor, iaitu Doktor Izzar Anwari berkongsi makanan yang boleh dan tidak digalakkan untuk ambil oleh kanak-kanak sepanjang tempoh berpuasa. Jom ikuti perkongsiannya.

Para ulama memang dah bersepakat bahawa kanak-kanak yang belum baligh tidak diwajibkan berpuasa. Kalau nak mendidik anak untuk berpuasa tak salah, tapi janganla sampai memudaratkan anak 😨

Anak2 kecil mempunyai keperluan metabolisma yang tinggi serta tak boleh nak berkomunikasi secara jelas untuk meminta makan/minum. Takut kalau disuruh juga anak2 kecil tu berpuasa full, dia tak cukup sumber tenaga dan air untuk sihat, terutamanya untuk fungsi otak anak.

Pengurangan tenaga juga boleh menyebabkan perubahan sikap anak yang akan menjadi marah2 sebab ‘hangry’. Fungsi kognitif iaitu kebolehan berfikir juga akan terganggu. Kalau nak train anak berpuasa, janganla expect untuk anak berpuasa seharian.

Untuk anak2 kecil, beri mereka berpuasa beberapa jam dahla. Supaya mereka rasa kebersamaan tu. Yela, feeling sahur dengan family sekali, berbuka sekali, tu yang anak2 suka dan akan ingat. Boleh minta anak berpuasa dari sahur hingga ke tengah hari ke. Atau start dari jam 3pm hingga berbuka ke. Ok la

Kalau nak melatih anak2 berpuasa, ibu bapa perlu ingat :

✅ sahur perlu banyak sayur, buah, dan protein (daging lembu,ayam,telur) untuk tahan kenyang lama dan juga karbohidrat (nasi, mee, roti) untuk tenaga.

❌ JANGAN beri makanan bergula tinggi/ MANIS. Nanti craving dan tiada nilai nutrisi pun untuk anak

❌ ELAKKAN makanan MASIN untuk mengurangkan rasa dahaga.

❌JANGAN PAKSA anak untuk makan berlebihan sebab nak ganti balik kekurangan kalori tu. Overeating akan menyebabkan indigestion, bloated (kembung), dan tak selesa. Sebab tu kena berhenti makan sebelum kenyang

❌ Air berkabonat, makanan pedas, dan makanan goreng/berminyak minta elakkan untuk mengurangkan masalah pencernaan

Yang paling penting dan saya selalu tekankan ialah pemakanan seimbang. Tak kisahla masa bulan Ramadan atau tak. Makanan kena ada cukup zat dan nutrisi dari semua kumpulan makanan. #drizzarshares.

Marhaban ya Ramadhan


Penat Bekerja Hilang Bila Suami Manjakan Isteri Lakukan Perkara Ini. Sungguh Inspirasi Perkongsian Ni!

Wanita ni nafsunya sembilan, dan pastinya penat bekerja hilang bila suami manjakan dirikan untuk melakukan me time dengan melakukan perkara yang disukainya terutama shopping!

__________________________________________________________________

Saya duk perhati lama dah isteri saya ni. Kalau balik je daripada 5 tempat ni mesti wajah dia berseri seri macam baru balik melancong :

1. Kedai 2 ringgit
2. Kedai jual tudung
3. Masjid atau tempat usrah
4. Guardian
5. Balik dari tempat kerja

Yang no 1 hingga no 4 tu saya faham lagi la. Yela, Me Time dia la kan. Cuma yang no 5 tu saya pelik. Isteri saya ni doktor kat Klinik Kesihatan. Kerja bertimbun. Pesakit ramai. Beban kerja pun boleh tahan banyak.

SELALU JE MENGELUH PENAT tapi kadang-kadang tu dia balik dengan wajah ceria macam baru balik honeymoon.

Haisshhh tak boleh jadi ni!!! Curiga la jugak kan ?

” Baik sayang jujur. Ada benda sayang tak bagitahu abang kan?”

Dia tersenyum sambil buka mulut..

” Abang bagus tau beli mainan anak. Bagus untuk pendidikan. Pastu tudung ni kan macam makcik makcik la. Cantik kan tudung baru ni kan….bla bla bla ” ( panjang sungguh ceritanya sebab isteri saya ni ekstrovert sikit )

Ya Rabbi. Patut la muka berseri bila balik kerja rupanya masa orang tengah rehat dia pi shopping kat shopee ?

Itulah isteri kita ye wahai bapak bapak yang mulia. Ada masa kita kena tegas, ada masa kita kena manjakan dia.

Kita ni ibarat pemburu yang mencari hasil buruan. Siapa lagi nak makan hasil buruan kita kalau bukan pasangan hidup kita kan?

Tu la kenapa saya selalu kata kalau rezeki kita sendat dan macam tersekat, cuba periksa diri kita. Mungkin kita terlupa nak salurkan rezeki kita pada anak dan isteri kerana rezeki mereka ni Allah salurkan melalui tangan tangan kita.

KITA TAK SALUR, BAGAIMANA KITA NAK ALLAH HULUR?

Taufiq Razif,
Sampai Sekarang Tak Pandai Membeli Di Shopee Tapi Kebanyakan Duit Saya Ada Kat Dalam Shopee ?

p/s : Saya tak berkira dengan isteri pun sebab dia tak pernah berkira dengan saya. Sabor je dia kalau saya tengah sibuk.


Rahsia Awet Muda Untuk Wanita 40an. Minum Susu, Kunyit, Badam Dan Madu. Wanita Ini Amalkan Petua Alami Ini.

Wanita dan kecantikan tidak dapat dipisahkan. Keghairahan untuk kelihatan cantik menyebabkan ramai yang sanggup berhabis duit untuk melakukan suntikan ini.

Namun itu tidak semua mahu berbuat demikian sebaliknya memilih bahan-bahan secara semulajadi. Biarpun ia mengambil masa,namun ia tidak mempunyai kesan jangka masa panjang.

Ikuti cara wanita ini kekal awet muda terutama untuk wanita berusia 30 dan 40 an untuk menjaga kecantikan dalaman dan luaran.

RESIPI BUAT KULIT AWET MUDA DAN PINKISH DENGAN BAHAN DAPUR JEE.

Sejenis Kekna ni suka amalkan dengan bahan bahan semulajadi macam ni. Sebab kecantikkan bermula dari dalaman kita kan. Cantik dalam cantik la dekat luar tu.
Resipi ni Kekna dapat dari seorang aunty tau. Terujaaa kot kalau korang jumpa dia. Walaupun umur dia dah mencecah 60 an tapi dia punya awet muda tu nampak terserlah tau.
Bila risik risik dia pun bagi la petua resipi ni dan aunty ni cakap setiap hari minum sebelum nak tidur.

Bahan bahan mudah je nak dapat:

Susu rendah lemak
1 inci kunyit di tumbuk
3 Biji Badam di tumbuk kasar
2 Sudu Madu
Cara cara nak buat:
1. Panaskan susu terlebih dahulu dekat atas dapur dengan api yang kecil je.
2. Masukkan kunyit yang dah di tumbukkan. Kacau perlahan lahan dan akhir sekali baru masukkan badam.
3. Tuangkan susu tu dalam gelas. Baru la lepas tu masukkan dua sudu madu. Jika dapat madu asli lagi bagus.
4. Kacaukan dan boleh la minum susu yang sedap rasa lemak lemak manis ni tau.
Ha senang kan nak buat. Rajin tak rajin jee.

Kekna izinkan yang nak SHARE. Lagi bagus bertambah pahala korang tau sebab bantu kengkawan yang lain untuk sama sama nak kulit cantik juga

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Selalu Rasa Pening Semacam Nak Pitam, Amalkan Minuman Ni Untuk Hindarkan Terjadi!

Vertigo adalah keadaan di mana seseorang itu seakan kepala merasakan berputar dan berpusing ketika berdiri atau bahkan sedang duduk. Keadaan ini  biasanya menandakan adanya gangguan keseimbangan dalam badan. Ramai antara kita menganggapnya sebagai rasa pening yang biasa, meskipun seseorang bila mengalami vertigo ini seringkali merasa hampir pitam.

Oleh itu, untuk merawatnya selain perlu bertemu dengan doktor untuk mendapatkan rawatan terbaik namun tidak salah kiranya turut mengamalkan petua minum air rebusan ini untuk tujuan meningkatkan kesihatan.

Ini sebagaimana apa yang dikongsikan oleh Helena Rizanie Abdullah untuk kebaikan bersama. Jom semak perkongsiannya itu.

Saya nak share minuman yang InshaaAllah dapat meredakan ‘Vertigo’. Mana tahu ada member MAHN yang perlukannya.

Manusia hanya berusaha, Allah yang memenuhi segalanya. Semoga kita semua dikurniakan kesihatan yang baik dan dilimpahkan rezeki yang berpanjangan. Amin.

Nota:
Untuk pesakit diabetes, sebaiknya minta nasihat pada yang pakar ya. Sebab madu dapat meningkatkan kadar insulin dan gula darah. Gunakan sukatan yang dibenarkan oleh doktor/pakar.

MINUMAN UNTUK MEREDAKAN VERTIGO
by. @kualihelena

Bahan-bahan:

2 cawan air
1 ruas halia merah, kalau kecemasan boleh guna halia biasa
1 batang kulit manis
25 ml madu (akak gunakan madu kelulut)
1/2 biji limau nipis/2 biji limau kasturi

CARA PENYEDIAAN :

MANFAATNYA :
Meredakan Vertigo, Sakit Kepala
Memperbaiki Penghadaman/Pencernaan,
Melancarkan Peredaran Darah,
Meringankan Demam dan Gejala masuk angin.


Rawat Muka Dengan Halia Dan Cuka Sahaja Untuk Pastikan Kulit Flawless Gebu Gebas, Ni Caranya!

Halia dan cuka, dua bahan ‘panas’ yang selalunya dijadikan bahan utama dalam masakan bukan hanya sedap dimakan tetapi rupanya banyak kesannya untuk kulit.

Dua bahan ini dikatakan mujarab untuk menaikkan seri malah buat kulit wajah tampil lebih flawless dan gebu.

Inilah rahsia dan cara saya untuk menjaga kulit agar sentiasa nampak flawless dan awet muda.

Bahan-bahan:
1 cawan cuka
2 ketul halia

Caranya:
1. Hiris halia nipis.

2. Rendamkan dalam air rendaman cuka selama 10 minit.

3. Kemudian gosokkan pada permukaan muka yang sudah dibersihkan.

4. Boleh juga diletakkan seketika beberapa minit di kulit muka.

5. Bilas dengan air bersih.

Halia dan cuka yang telah diperap ini boleh disimpan lama di dalam peti sejuk. Boleh tahan sampai 3 minggu.

Semua amalan ni saya amalkan 2 hingga 3 kali seminggu. Senang dan ringkas untuk saya yang mempunyai anak ramai. Nak pergi spa memang tak sempat. Konsisten amalkan akan dapat kesan yang yang sangat-sangat mulus.

Selamat mencuba!

Sumber: Cik Mira Kimora


Puasa Bukan Bermakna Rumah Tak Perlu Kemas, 5 Cara Pastikan Rumah Betul Betul Kemas, Tenaga Pun Jimat!

Puasa bukan bermakna rumah tidak perlu dikemaskan kerana keletihan. Jika terlampau tiada tenaga anda boleh lakukan cara pantas ini untuk mengemas. Jimat tenaga.

Tentu jadi satu masalah besar jika gunakan cara sebegini setiap masa. Ada baiknya kita pastikan rumah kita sentiasa kemas setiap hari. Jadi jika tetamu datang secara tiba-tiba, taklah kita kelam kabut.

Bagaimana mengemas rumah paling pantas setiap hari? Langkah ini pastinya sangat membantu anda!

#Tip 1 – Tiga Langkah
Mulakan kerja membersih dengan menyapu rumah atau vakum, seterusnya diikuti dengan mengemop lantai. Cuba lakukan ini dalam masa hanya 30 sahaja atau kurang daripada itu. Kalau tak cukup waktu, pilihlah sahaja untuk mop ruang tamu dan dapur sahaja. Cuba!

#Tip 2 – Susun Atur
Kalau ada anak kecil, buatlah macam mana cara pun pasti susun atur barang hiasan seperti kusyen kecil, bunga dan hiasan kecil lain pastinya akan berubah.

Cara paling pantas menyusun adalah dengan kenal pasti dimana tempat asalnya dan letakkan pada tempatnya kembali dengan pantas. Cara paling selamat adalah dengan meletakkan kesemua hiasan ini di kawasan tinggi. Selamat!

#Tip 3 – Jangan Kumpul Baju
Ada orang yang lebih suka mengumpul dan membasuh kesemua baju dihujung minggu. Cara ini mungkin nampak lebih relaks tapi adakalanya jika anda punya aktiviti di hujung minggu, bukankah jadual membasuh baju terganggu. Cadangan lebih baik, basuhlah setiap hari atau dua kali sehari. Tak ada masalah baju terkumpul!

# Tip 4 – Kemas Dapur Setiap Kali Masak
Sesetengah orang suka biarkan dapur tidak berkemas selepas masak. Cara ini langsung tak praktikal. Sebaiknya setiap kali memasak, sambil menumis, terus sahaja basuh kelengkapan dan perkakasan lain yang sudah digunakan. Sebaik selesai memasak, terus basuh kuali dan periuk dan teruslah digantung.

#Tip 5 – Jangan Biar Baju
Baju yang sudah kering jangan pula dibiarkan menggunung. Sebaik diangkat dari ampaian, teruslah sahaja dilipat. Percayalah cara ini buat anda langsung rasa tak letih malah puas hati dapat selesaikan tugas ketika itu. Secara psikologinya, baju yang tinggi menggunung tidak dilipat akan buat kita rasa lagi malas hendak melipatnya.

Antara tip lain yang boleh membantu adalah:
1. Kalau memasak pastikan proses memasak lebih pantas dan kemas sebaik memasak!

2. Pastikan kesemua barang tidak disepahkan. Jika anak-anak sepahkan barang mainan, selepas bermain pastikan anda minta mereka terus mengemasnya.

3. Pastikan rak kasut dihadapan pintu rumah sentiasa dalam keadaan baik dan kemas. Ajar ahli keluarga untuk jaga sentiasa susunannya. Penting!

4. Jangan letak barang di atas meja utama seperti kunci rumah dan sebagainya. Letakkan di tempat khas.

5. Jangan biarkan baju menggunung tidak dilipat. Angkat dari ampaian dan terus sahaja dilipat. Ini akan buatkan permandangan yang kurang enak.

6. Pastikan jangan sekali ada pinggan mangkuk tidak berbasuh di dalam sinki. Buruk penglihatan kita.

7. Kurangkanlah barang hiasan kecil yang banyak dirumah. Jika tidak kena susunannya, rumah akan nampak sangat bersepah!


Wajah Sunburn & Berjeragat Atasi Dengan Kiub Masker Kentang. Superb Kesannya!

Semakin berusia orang perempuan ini, semakin tinggi potensinya memiliki kulit wajah yang berjeragat jika tidak diberi perhatian khusus dalam penjagaan wajah sedari awal.

Sebelum ia menjadi masalah besar buat kita, petua orang dulu-dulu dalam merawat wajah untuk kekal bersih, berseri, kurang sunburn dan sekali gus memudarkan jeragat jika ada hanya dengan menggunakan kentang.

Hendak tahu detail tentang petua ini, ia telah pun dikongsikan di akaun fb No Or . Jom semak.

PETUA HILANGKAN JERAGAT

Dah lama dah, nak share petua best ni, tapi semenjak dua menjak ni kebizian melanda. Tak sempat nak ambik gambar bagai. Petua ni memang best sesangat. Especially untuk orang yang memang ada masalah jeragat. Petua yang cuma guna 2 bahan je tau.

Okey jom tengok apa bahannya .

KIUB MASKER KENTANG

Bahannya :
Kentang
Lemon
Bekas kiub ais

Caranya:
– Parut kentang hingga halus
– Campurkan dengan perahan lemon
– Gaul sebati, lepastu masukkan dalam bekas kiub ais

CARA NAK GUNA kiub masker:
1. Cuci muka bersih
2. Ambil kiub kentang, sapu pada muka perlahan-lahan. Sapu rata keseluruhan muka. Sapu sampai kiub tu semua cair.
3. Bilas dan cuci muka dengan air bersih.

** Boleh di lakukan setiap hari.

Petua ni sesuai jugak untuk hilangkan sunburn tau, bagi orang yang hari-hari terdedah pada cahaya matahari tu..

Nak tau tak kenapa Cik No guna kentang?

Haaa, sebab kentang ni tinggi antioksida untuk singkirkan jeragat tu. Kentang ni jugak boleh halang terbentuknya pigmentasi, alaa yang lingkaran gelap hitam tu.

Bila kentang dah bergabung dengan lemon lagi lah kuasa dua kan! Tu yang dapat kesan super power best tu. Lemon ni sendri pun mampu pudarkan jeragat. Dalam lemon ada agen pemutih untuk bagi kulit kita jadi cerah dan bersih.


“Takkan Nak Biar Telefon Jadi Pengganti Orang Yang Kita Sayang…”- Padu Perkongsian Ibu Ni!

Sekali sekala cuba kita lihat apa yang telah mengubah kehidupan kita sekeluarga dengan adanya gajet di rumah.

Penggunaan telefon pintar pada hari ini sudah dianggap sebagai keperluan wajib dalam komunikasi bahkan menjadi medium untuk mengetahui maklumat semasa, membantu memudahkan tugasan harian dan sebagainya.

Bahkan bukan lagi sesuatu yang pelik apabila kita melihat ada ibu bapa akan ada banyak masa bersama telefon pintar berbanding meluangkan masa dengan anak-anak. Semua ini lama kelamaan akan buat anak faham satu perkara iaitu apa sahaja yang ada dalam telefon adalah lebih penting daripada mereka.

Berkongsi kisah berkenaan, Adlil Rajiah Mohd Nasir seorang ibu dan juga penulis berkenaan keibubapaan yang tidak asing lagi di media sosial menitipkan pesanan agar kita sebagai ibu bapa perlu sedar macam mana hubungan kita bersama anak pada 12 tahun pertama umur mereka, macam itu lah juga hubungan anak dengan kita pada 12 tahun terakhir umur kita nanti.

Untuk itu jom baca perkongsian penuhnya di sini.

Ingat tak hari tu saya ada tanya—

“If you could have a superpower, what would it be?“

Pastu jawapan aneh2 je korang bagi. Sebenarnya saya buat posting tu sebab saya sendiri pernah ditanya soalan yang sama oleh anak saya, Haikal.

Pernah sekali masa kitorang baca komik superhero sama2, tiba2 Haikal tanya saya—

“Kalau mama boleh ada superpower, mama nak superpower apa?”

Dua kali dia tanya.

Tapi sekali pun saya tak jawab.

Sebab masa tu saya leka tengok phone dan tak layan Haikal tanya.

Esoknya, saya terdengar Haikal tanya kawan dia, soalan yg sama—

“Daniel, kalau kau boleh ada superpower, kau nak superpower apa?”

“Aku nak kuasa the flash. Supaya aku boleh tulis laju-laju, siapkan homework laju-laju. Takde la kena marah dgn mak aku sebab tulis lambat. Kau pulak nak superpower apa, Haikal?”

“Aku nak superpower boleh bercakap dengan haiwan.”

“Aikk kenapa pulak?”

“Supaya aku ada kawan berbual bila mak ayah aku sibuk tengok phone. Kadang2 aku tak tahu nak borak dengan siapa bila dua2 tak nak layan aku. So kalau dapat bercakap dengan semut pun best jugak.“

“Hahaha!”

Berdekah diorang berdua ketawa.

Itu lah pertama kali, saya tak rasa bahagia melihat anak ketawa. Dan untuk kali yg ke-8247183510479, saya rasa gagal lagi sebagai seorang ibu.

3 pesanan untuk diri saya sendiri (dan ibu bapa di luar sana):

Semua ni lama kelamaan akan buat anak faham 1 perkara— apa sahaja yang ada dalam phone parents adalah lebih penting daripada mereka.

Dan ini akan buat anak mula cari sesuatu/seseorang to fill the void/emptiness/needs. Dan lama2, ibu bapa bukan lagi menjadi orang yang mereka harapkan.

We human can never win over gadgets/phones.

We human can never be more fun, more attractive, more uplifting than digital contents.

Tapi ada benda yang phone/gadgets tak boleh kalahkan manusia iaitu—

real love, real interactions, real feelings.

Ingat, macam mana hubungan kita bersama anak pada 12 tahun pertama umur mereka, macam tu lah juga hubungan anak dengan kita pada 12 tahun terakhir umur kita nanti.

Semoga allah sentiasa beri peringatan, petunjuk, dan peluang untuk kita perbaiki tanggungjawab sebagai ibu bapa.

Untuk Haikal, Mama minta maaf.

I wish i could read your mind and feelings.

That’s the only superpower that i would love to have.

Jom tonton video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?


“Pesan Dekat Anak Jangan Mandi Bersama Sepupu Lelaki!” Ayah Ni Kongsikan Sebabnya, Sila Ambil Tahu.

Anak kecil yang belum akil baligh, tentu belum mengerti tentang kepentingan dan suruhan agama dalam menjaga auratnya. Pun begitu kita sebagai ibu dan ayah, perlu beri perhatian dalam bab ini sedari mereka masih kecil lagi agar bila dewasa akan menjadi anak yang baik dan tahu menjaga maruah diri.

Atas alasan ini juga, seorang ayah bernama Taufik Razif begitu acap kali memberi peringatan kepada anak perempuannya bernama Maryam agar jangan mandi bersama sepupu lekakinya setiap kali pulang ke kampung.

Kenapa dan mengapa pesanan ini diberikan pada anak kecilnya itu, jom ketahuinya.

Maryam jangan mandi dengan sepupu lelaki tau!

Ni lah pesanan saya tiap kali anak saya, si Maryam Soolihah ni nak balik kampung atuk dan neneknya.

Bukan sebab saya tak percayakan anak buah dan sepupu sepapat sendiri tetapi sebagai langkah pencegahan ( precautions ) dan untuk tanamkan RASA MALU dalam diri anak perempuan saya tu.

Anak perempuan ni tak macam anak laki sikit. Jiwanya lembut. Dipuji, dirayu sikit je dia boleh tewas. Jadi kita sebagai mak ayah ni la kena ajar anak kita bina PENDINDING DIRI!

Selain doa, pendinding diri paling ampuh pada anak perempuan adalah :

+ Rasa malu

Anak yang tebal rasa malunya akan menjauhkan diri bila ada yang ajak buat benda benda pelik dan tak senonoh. Fitrah malu tu sendiri dah ada dalam diri anak kita cuma kita la kena berjaga jaga jangan sampai rasa malu & harga diri tu hilang daripada anak anak kita

Biar pun Maryam masih kecil dan auratnya pun tak wajib ditutup tapi kalau dia tergedik gedik keluar bilik air tanpa pakai tuala dekat kampung memang saya jerit lah ” Maryam! Malulah kalau sepupu laki nampak!!! ”

+ Tolak Permintaan dan “say NO”

Anak perempuan biasanya paling mudah makan pujuk rayu orang. Jadi saya kena ajar kalau ada orang lain nak pegang tempat sulit anak perempuan saya ataupun buat benda benda yang dia tak suka cakap je” NO! TAK BOLEH! ”

Saya ajar je anak saya beradab dan hormat orang tapi kalau melibatkan maruah, nak tendang ke nak gigit ke dipersilakan! Ajar juga anak kecil kita menjerit ye. Jangan main main, jeritan anak kecil boleh menyelamatkan nyawa dan maruahnya tau!

+ Jangan Berhenti Mengadu

Ni la kenapa, walau apa pun terjadi saya akan jaga TRUST si Maryam tu pada saya. Dengan TRUST la anak akan jadi tak kekok nak mengadu kat saya.

Bila si Maryam Soolih ni mengadu, saya kena fokus mendengar dan bagi respon yang cepat dengan aduannya walau sesibuk apa pun saya. Saya kena jadi BEST LISTENER pada anak saya walau sesibuk apa pun saya!

Kenapa? Sebab saya tak nak anak saya berhenti mengadu kat saya. Memang la agak annoying bila semua benda dia nak mengadu kat kita tapi tanpa sedar tu la sebenarnya tanda anak kita masih PERCAYAKAN kita!

InsyaAllah bila semua pendinding diri ni ada pada anak kita, anak kita akan selamat. Ajar la pasangan kita tentang benda ni juga ye untuk keselamatan anak anak kita semua.


Hari Pertama Lahir Sudah Diambil Air Tulang Belakang. Kisah Duka Anak Cerebral Palsy Ini Meruntun Jiwa


Petua Orang Jawa Nak Legakan Batuk Dan Keluarkan Kahak, Hanya Guna Rendaman Bunga Belimbing Buluh. Ini Caranya!

Apabila anak-anak batuk memang kita sebagai ibu bapa akan runsing. Tambahan pula, jika batuk berkahak.Memang kesian sangat, sedangkan kita yang dewasa ni pun kalau batuk pun tak selesa.

Menurut Puan Mizah Ngatiman petua yang dikongsi ini adalah petua orang jawa yang diberitahu oleh neneknya. Petua ini boleh bantu keluarkan kahak lambat keluar.

IKUTI PERKONGSIAN INI.

Petua Legakan Batuk dan Cepat Keluarkan Kahak Hanya Dengan Rendaman Bunga Belimbing Buluh.

Selamat Pagi Ahad!

Teruk sangat batuk masa ‘Live’ semalam rasa tekak semakin perit. Dah seminggu batuk, badan jadi sakit-sakit. Kebetulan semalam Lz singgah rumah Kaklong intai pokok belimbing buluh beliau. Alhamdulillah, rezeki ada bunganya. Teruslah petik dan bawa balik.

Ini petua orang jawa.

Petua ni Nyaie (nenek) Lz yang kongsikan dan Mak pun rajin buat bila anak-anak batuk kahak lambat keluar. Sebab biasanya habis dah sebotol ubat batuk tapi masih belum hilang batuknya. Lagipun guna petua ini tidak memberi kesan mengantuk dan boleh diminum bila-bila masa perlu tidak diwaktu malam sahaja.

Selamat dimanfaatkan!


Lelaki Ini Kongsi Cara Nak Pantau Anak Guna Telefon Pintar. Ibu Ayah Tolong Alert!

Hari ini rakyat Malaysia digemparkan kisah yang menyedihkan apabila tular kejadian seorang murid lelaki darjah enam merogol kanak-kanak berusia empat tahun. Di katakan perlakuan itu berlaku ekoran kesan murid darjah enam itu melihat paparan video lucah dalam telefom bimbit ahli keluarganya.

Kejadian itu telah memberi impak kepada setiap ibu bapa sehingga melahirkan kerisauan kepada anak-anak.

Perkongsian lelaki ini sungguh inspirasi apabila membincangkan sejauhmana tindakan yang perlu ibu bapa lakukan. Info yang sungguh bermanfaat untuk memantau anak-anak apabila menggunakan telefon bimbit.

Murid Darjah 6 Rogol Budak 4 Tahun.

Ibu-bapa wajib belajar teknik pemantauan ini.

Menakutkan, mengejutkan dan menyedihkan. Itu 3 perkataan yang boleh kita gambarkan apabila terjadinya perkara yang menyakitkan ini.

Mencari siapa perlu dipersalahkan dan apa yang perlu dipersalahkan adalah perkara biasa dilakukan orang.

Apa kata kita kalih sedikit pandangan dan buka mata seluas-luasnya bagaimana kita boleh elakkan perkara ini dari terjadi lagi.

Dua aspek utama dalam penyelesaian sesuatu masalah adalah benda di luar kawalan dan di dalam kawalan. Di dalam kejadian ini, ramai yang menyalahkan gadjet, video, internet dan ada yang menyalahkan kerajaan kerana tidak menyekat sepenuhnya laman web pornografi dan aplikasi yang menjurus ke arah yang tidak baik.

Kebanyakan dari apa yang saya nyatakan di atas tidak boleh dikawal. Gadjet dan telefon pintar telah menjadi keperluan berbanding kehendak pada beberapa tahun yang lepas. Video yang dimuat turun dari internet atau dikongsi dari kawan juga kita tidak boleh kawal sepenuhnya dan capaian ke laman web pornografi sampai bila-bila pun kita tidak dapat sekat 100%.

Apa sebenarnya kanak-kanak yang tak dipantau ini tengok di telefon pintar mereka?

1. Gambar dan video lucah
2. Video wanita dan kanak-kanak berjoget di Tik Tok
3. Live video wanita seksi di Bigo Live
4. Berbual tanpa batasan dengan sesiapa pun tidak kira jantina.

Ini semua menjurus kepada keinginan untuk mencuba dan keseronokan yang mereka tidak cukup faham mengenai keburukannya.

Jadi, apakah kita tiada kawalan langsung? Pastinya ada tetapi memerlukan ibu-bapa sedikit celik dengan perkembangan teknologi telefon pintar dan aplikasi yang berkaitan.

Pertama sekali, kawalan dan pemantauan penggunaan telefon pintar anak. Set masa setiap hari untuk memeriksa telefon anak. Apa yang perlu kita periksa? Kita mulakan dengan aplikasi yang tidak baik dan menjurus ke arah pergaulan tidak baik dan seks.

1. Bigo Live
2. Tik Tok
3. Snapchat
4. Tinder
5. Tagged
6. Kik.

Kesemua aplikasi ini pada mulanya dicipta untuk tujuan yang baik tetapi akhirnya digunakan untuk bersosial secara melampau dan tiada batasan. Aplikasi live, aplikasi chatting ini kebanyakannya tidak dipantau oleh pembuat aplikasi yang seronok mengaut keuntungan dari iklan dan lain-lain jualan di aplikasi tersebut.

Jika ada yang menggunakan aplikasi itu dengan cara yang baik, itu hak anda, tetapi aplikasi itu tetap tidak sesuai untuk kanak-kanak yang tidak boleh menilai mana yang baik dan mana yang buruk.

Ada dua lagi kategori aplikasi yang perlukan lebih penerangan.

1. Wajib pantau semua aplikasi LIVE yang seakan Bigo Live. Ada aplikasi seperti itu yang tiada dalam playstore atau appstore dan kebarangkalian di masukkan dari perkongsian telefon kawan dan laman web. Cari aplikasi yang ada perkataan LIVE dan buka aplikasi itu dan periksa sendiri bagaimana ia berfungsi.

2. Aplikasi vault (peti besi).
Aplikasi ini ada bermacam jenis dan nama. Fungsi utamanya adalah untuk menyorok fail dari pandangan orang lain yang menggunakan telefon itu. Contohnya folder rahsia yang di dalamnya mempunyai gambar-gambar dan video yang pemilik telefon mahu rahsiakan dari orang lain. Cari aplikasi yang mempunyai nama VAULT, SAFE, SECURE, FOLDER, SECRET, HIDE, HIDDEN, ARCHIVE, PERSONAL, PARELLEL DAN PRIVATE.

Ada juga kemudahan menyorok fail ini terbina dalam terus di dalam telefon dan tidak perlu download atau instal aplikasi untuk menggunakannya. Cari dan lihat apa yang disorokkan anak menggunakan aplikasi ini.

Samsung Secure Folder.
Huawei Private Space.
Xiaomi Second Space.
Vivo Private Space.

Akhirnya, ada satu lagi cara licik yang memerlukan anda faham bagaimana ianya berfungsi. Ia tidak memerlukan apa-apa aplikasi pun. Tetapi semua gambar dan video boleh disorok di dalam folder itu.

Buka sahaja apa-apa file manager (contohnya MY FILES untuk samsung). Cari pilihan settings untuk “Show Hidden Files”.

Konsep hidden files di android mudah sahaja. Semua files dan folders yang ada NOKTAH atau TITIK di hadapan nama fail secara automatiknya dianggap sebagai “hidden file atau folder”. Mereka yang licik akan hide semua gambar dan video di dalam hidden folder ini. Mereka hanya perlu cipta satu folder baru dengan apa juga nama beserta titik di hadapan nama folder itu. Hasilnya, semua fail tak kira gambar atau video di dalam folder yang disorok itu tidak akan kelihatan di gallery.

Pilih untuk show hidden files dan carilah folder yang ada titik di hadapan. Bukan semua folder sebegitu dibuat secara sengaja untuk menyorok file, ada yang dicipta oleh aplikasi di telefon sendiri untuk kegunaan lain.

Sudah sampai masanya kita perlu lebih berilmu untuk tidak ketinggalan dan dipermainkan anak-anak kita. Umur 12 tahun ini walaupun otak mereka sangat cergas dan mudah mempelajari semua benda, tetapi konsep membandingkan apa yang baik dan buruk itu masih lemah.

Tanggungjawab itu masih di tangan ibu-bapa dan jalankanlah ia dengan baik. Jika anda tidak tahu berkenaan hal yang saya sebutkan di atas, ketahuilah yang kebarangkalian anak anda terjebak dengan aktiviti sosial yang tidak baik ini adalah tinggi dan tanpa pengetahuan anda.

Hasilnya, datang keinginan untuk mencuba dan meniru serta melakukan apa yang mereka lihat. Itu yang terjadi dengan kes budak darjah 6 merogol anak kecil berumur 4 tahun baru-baru ini.

Pantaulah anak anda, kenali kawan-kawan mereka dan ajar serta didik mereka mengenai apa yang baik dan tidak baik. Terangkan kenapa, mereka perlukan sebab. Jika tiada sebab, memang susah untuk mereka faham kenapa tidak boleh melakukan itu dan ini.

Akhir sekali, didik anak kita mengenai apa yang orang lain TIDAK BOLEH LAKUKAN terhadap dirinya. Contohnya seperti menyentuh dan memegang tempat sulit. Ajar juga mereka untuk meronta atau menjerit serta mengadu mengenai perbuatan itu.

Semoga anak-anak kita dilindungi sentiasa dan dijauhkan dari kejadian-kejadian yang buruk.

Kongsikan maklumat dan info penting ini supaya ibu-bapa lebih berilmu dan peka mengenai aktiviti anak di telefon bimbit mereka.

Semoga panduan ini menjadi rujukan ibu bapa bagi memantau penggunaan smartphone anak-anak.


Masak Nasi Sihat Tak Berkanji, Wanita Ni Kongsi Caranya!

Sering kita mendengar jika hendak berdiet, kurangkan pengambilan nasi malah ada yang sanggup langsung tidak makan nasi disebabkan takut gemuk memandangkan nasi mempunyai kanji dan pengambilan kanji yang tinggi dikatakan akan memberi kesan pada pertambahan berat badan seseorang.

Berkongsi info tentang mengurangkan kanji dalam nasi, wanita ini ada caranya yang tersendiri. Nak tahu bagaimana, jom semak.

CARA MASAK NASI SIHAT(BUANG KANJI)

Harini tiba2 rajin nak masak nasi buang air kanji. Kalau beras siam actly bagus buat macam ni sebab kandungan kanji dia tinggi. Nak diet bagusla dak? Ni Aida pakai beras bashmati.

Cara:

1. Cuci beras bersih-bersih dan rendam beras sekejap. Lepas tu toskan.
2. Didihkan air dlm periuk biasa atas api dapur
3. Dah mendidih air masukkan beras ke dalam periuk. Masak sampai beras kembang.

4. Dah kembang berasnya toskan. Lalukan dengan air pipe.

5. Aida kukus balik. Kukus kosong sekejap je dan siaaapppp.

Masak mcm ni xde masalah tatau sukat air. Lembik sangat ke mentah ke. Nak masak nasi goreng pun cantik kejadiannya selain bagus utk diet.


Noorkhiriah Beri Peringatan Muhasabah Diri Pada Netizen. Deep!

Kadang kala, selain posting memaparkan kehidupan hakiki di laman sosial, kita perlu juga muat naik perkongsian untuk peringatan dan muhasabah diri.

Sebagaimana perkongsian pelakon berkarakter, Noorkhiriah Ahmad Shafie yang terkenal dengan lakonan drama Nur, suatu masa dulu, telah memberi peringatan agar kehidupan perlu sentiasa mengingati Maha Pencipta.

Ikuti perkongsiannya.

“Jomlah kita cuba.Akak ni pendosa nak ke syurga manatau kot2 berjaya..Tak selama idup nak bsukaria atas dunia.

“Nak kejar sgt reta tkleh bawak kemana..kalu kaya,diam2 sudah..klu reta tu leh share menarik gak dah2lah nak beramuk,sakitati dgn ssapa..kot kiok dlm tido..1 habuk pn xdak..yg penting sentiasa ingat dimana kita bpijak,menumpang di bumi Allah.

“Oklah..niat jom moga dpermudahkan..mana yg dh berubah mendapat hidayah Allah jangan buka aib sendiri..sb Allah dah tutup aib kita..cite yg best2..manatau itu asbab utk orglain berubah..no turning back..oll is sin,sblm tido kasi baca Al Mulk 1 kali..Allah yg suruh bukan akak..untuk kita gak bila dlm kubo nt..jom..jommmmmmm

Dalam pada itu, para netizen melahirkan rasa keinsafan dan berterima kasih dengan peringatan yang diberi dalam posting pelakon itu. Moga kita muhabasah diri untuk menjadi hambaNYA yang beriman.


Bila Masuk Bulan Syaaban, 7 Beradik Ni Sepakat Kumpul Duit Buat Belanja Raya Di Rumah Mak. Terbaik Idea Ni!

Membayangkan bila semua adik beradik dapat berkumpul meraikan Hari Raya di rumah mak di kampung, memang cukup meriah. Seronok memang seronok, tapi jangan sampai seminggu kita anak beranak berkampung di rumah mak tidak pula kita hulur wang belanja dapur.

Memanglah ibu ayah biasanya tidak berkira atau mengharapkan pun, namun apa salahnya kita sebagai anak meringankan kos perbelanjaan orang tua kita. Malah jika dapat adik beradik sepakat mengadakan tabung raya untuk belanja dapur umpamanya, itu satu idea yang cukup menarik.

Ini sebagaimana apa yang dipraktikkan oleh adik beradik Puan Musleha Mohd Tahrir. Menurutnya, mereka 7 beradik  sepakat mewujudkan tabung raya untuk menampung perbelanjaan raya di kampung.

Seawal bulan Syaaban saya sudah menyampaikan idea agar kami 7 beradik memberi seorang RM200 yang kami panggil sebagai #tabungraya. Saya bagi cadangan awal agar masing-masing bersedia sebelum duit tersebut habis beli baju raya. Hehe… Maklum le masing-masing anak ramai.

Sebagai pengenalan, kami 7 beradik, 7 menantu, 31 cucu. Kami sepakat dan set time agar giliran beraya dengan Mak Bapak di Pagoh pada tahun yang sama. Jadi semua orang boleh berjumpa.

Hasil kutipan #tabungraya sebanyak RM1400 kami letak je dalam beg duit dan sangkut kat dapur. Sebab memang konsep #tabungraya ni tiada bendahari. Sesiapa yang kena pergi belanja barang dapur, ambik je. Tak perlu resit belian bagai. Sebab kami saling mempercayai.

Bukan #tabungraya sahaja yang diwujudkan malah AJK juga dibentuk bagi melancarkan perjalanan sepanjang berhari raya di kampung.

Semua orang terlibat dari yang kena pergi pasar, basuh ayam, potong daging, tumbuk kacang tanah, susun kuih raya dan macam-macam tugasan lah. Seorang pun tak terkecuali. Kecuali yang baby lah kan..

Persiapan bahan masak diurus oleh anak-anak sedara. Tukang masak sudah tentulah mak-mak sedara otai yang terror masak ni.

Atok cuma jadi pengarah urusan. Kadang-kadang kami lebih berkuasa menentukan apa yang perlu kita masak hari tu. Atok ngikut je.

Menu hari raya juga dah bincang awal. Bukan sebab apa, sebab senang nak belanja beli barang. Setiap menu ada ketua chef, pembantu chef dan AJK.

Raya pertama : ketupat, rendang daging, sambal kacang, kari ayam, lodeh….Ini menu wajib yang tak pernah lagi diderhakai…(ketupat anyam pun dibahagikan kepada 3 beradik) kecuali saya sebab tak pandai menganyam…. keke….

Raya kedua : nasi ayam

Raya ketiga : nasi putih, asam pedas, ikan caru sumbat, kerabu tauge, sayur kucai+tempe

Raya keempat : nasi putih, tomyam, ayam masak kicap, telur dadar.

Bukanlah kami ni sibuk masak sampai tak beraya. Kami akan mula operasi masak awal. Siap masak dan berhidang elok-elok kat luar baru kami adik-beradik keluar beraya. Siapkan semuanya untuk memudahkan Mak Bapak nak layan tetamu.

Haaa, satu lagi bakul kain baju kami pun masing-masing. Masing-masing urus kain baju anak masing-masing. Tapi kisah sadis dihari raya ialah mesin basuh auto Mak rosak pulak malam raya tu. Dan masa rosak tu, masa saya yamg sedang guna. Huhu….sadis sungguh! Nasib baik mesin basuh semi-auto Mak boleh guna lagi. Ada yang pergi dobi je kat pekan Pagoh. Saya 2x pergi dobi tapi orang ramai ya amat! Maka basuh lah guna semi-auto dengan tabahnya.

Duit lebihan #tabungraya kami upah orang cuci rumah. Cuci tandas, bilik air, mop rumah semua. Lebihan duit lagi kami bagi kat Mak Bapak untuk bayar bil api & bil air.

Anak-anak remaja dan kanak-kanak ni boleh buat kerja kalau kita yang dewasa ajak dan ajar. Bukan nak nafikan hak mereka untuk bersuka ria dihari raya bersama sepupu-sepupu. Tapi bila diberi tanggungjawab mereka lagi suka. Mereka akan rujuk kertas di peti ais senarai AJK. Nanti akan ada saja yang tukang baca senarai AJK tu.

Time raya dan berkumpul inilah kita nak sepakat. Buat kerja sama-sama, makan sama-sama, raya sama-sama. Semua sama-sama. Berlapang dada semuanya.

Malam raya kami buat tahlil yang diketuai oleh Bapak. Siap ada yang jadi emcee lagi! Selalunya tahlil buat pagi raya, tapi tahun ni Mak kata kita buat tahlil malam raya.

Selamat Hari Raya semua.
Maaf zahir batin.
Saya sayang semua ahli keluarga saya lillahi taala.
Kenangan Raya2017kgsaribarupagoh

*Kakak saya kata saya jadi ketua disiplin


Terlalu Perfectionist & Expectation Tinggi, Ni Yang Halang Ibu Ayah Jadi Cool Pada Anak!

Sikap ibu ayah yang terlalu inginkan kesempurnaan dan meletakkan terlalu tinggi pengharapan dalam mendidik anak-anak, kadang kala perkara itu juga menjadi penyebab sikap ibu ayah terlihat begitu serius dan tidak cool di mata anak-anak.

Alangkah baiknya, interaksi dan hubungan dengan anak-anak tetap mesra dan harmoni dan dalam masa yang sama anak-anak dididik dengan sebaiknya.

Untuk itu, ketahui cara mana untuk menjadikan ibu ayah yang cool seperti yang dikongsikan oleh Mohd Fhais ini.

10 Cara Nak Jadi Ibu Ayah Yang Cool

1 – Jangan jadi perfectionist

Anak anak ni dah perfect. Allah dah jadikan mereka perfect seperfectnya. Cuma kita je yang kurang perfect. Kita selalu marah atas kesilapan yang tak sengaja mereka buat sedangkan itu bukan kesilapan mereka, tapi sebenarnya itu kesilapan kita yang tak sabar dan tak memahami proses tumbesaran kanak-kanak.

2 – Rendahkan expectation

Anak lemah membaca geram, anak lambat mengaji marah, anak tak hafal sifir baran. Macam mana nak jadi doktor kalau belajar tak pandai. Hah, ini la punca kita jadi tak cool. Expectation tinggi sangat. Cuba rendahkan, comfirm cool je. Anak tengok pun sejuk mata memandang.

3 – Jangan fokus pada result

Sentiasa fokus pada usaha bukan result. Anak anak ni serba serbi lemah, dia masih bertatih lagi. Lagi kita fokus pada result, lagi tertekan la kita jadinya. Fokus pada usaha, insyaAllah anak pun membesar dengan sihat dan kuat. Kita pun jadi kurang marah marah.

4 – Berhenti shiny parenting

Shiny parenting syndrome ni adalah parenting yang jenis suka mengikut orang lain. Bila ada trend didik anak begini dia ikut cara tu, bila ada orang share tips didik anak begitu terus dia follow. Kita letih cuba cuba, anak pun letih cuba hadam bolak baliknya hati kita.

5 – Berhenti comparing

Setiap anak ni unik dan istimewa dengan cara tersendiri. Buat la macam mana pun, umur sama, sekolah sama, tarikh lahir sama, jantina sama tetap besarnya anak anak tu akan jadi jauh berbeza. Comparing bukan sahaja akan buat kita makin stress malah anak pun akan jadi makin rendah keyakinan dirinya.

6 – Jaga waktu tidur

Tidur ni fundamental needs manusia. Kurang tidur badan akan jadi lemah, terlebih tidur pula badan akan jadi lemau. Oleh itu, jaga waktu tidur yang sihat 6-8 jam sahaja sehari.

7 – Selalu peluk anak

Bila peluk & cium anak bukan sahaja terhasil hormon bonding dan hormon kasih sayang tapi pelukan tu juga ada efek self-healing dan mood booster. Susah sangat nak rasa tenang cuba periksa balik ada tak peluk anak sekurangnya 3 minit sehari?

8 – Selalu buat self-care

Jarang buat self-care maka jarang la kita akan jadi baik. Selalu je rasa stress, depress, lembik dan sakit hati. Itu la masalahnya, besarkan anak anak ni 24 jam penuh dengan ujian, kalau emosi tak kuat memang senang sangat nak trigger nafsu kemarahan.

9 – Banyakkan bersyukur!

Self-gratitude ni rahsia orang orang yang tenang dan sabar. Bila kita banyak bersyukur, percayalah benda yang kita rasa tak puas hati tu akan berkurang dengan drastiknya.

10 – Berdoa!

Akhir sekali kalau dah cuba macam macam teknik dan petua tetap juga tak sabar dan tenang, berdoa la. Tak ada yang boleh beri rasa sabar melainkan Allah yang maha sabar ( Al-Sabur ) dan yang maha menenangkan ( Al-Mu’min )

Saya doakan semua yang baca & share post saya ni jadi ibu ayah yang cool dan di cintai anak anak. Amin.

Wallahu A’lam,


Elak Penat & Stres, Ini Tip Mudahkan Ibu Urus Rumah Tangga & Happy Melayan Anak Baru Lahir

Bagi yang baru bergelar ibu bapa, perjalanan ini adalah satu laluan kehidupan yang cukup indah. Walaupun mungkin agak mendebarkan, tetapi percayalah, ia cukup menyeronokkan.
Namun adakalanya, keterbatasan masa sering menjadi lebih-lebih lagi bagi ibu bekerjaya.

Bagaimana nak uruskan rumah tangga dan kini ditambah pula dengan kehadiran anak kecil. Pasti kelam kabut dibuatnya kan. Sejajar dengan kehidupan serba moden ini, panduan ini mungkin dapat membantu ibu bapa baru dalam menguruskan rumah tangga.

Susun jadual menu
Bab panduan penyusunan makan untuk memudahkan kerja-kerja ibu di rumah. Misalnya, ibu boleh merancang dengan lebih awal menu-menu yang akan disediakan pada minggu berikutnya.
Nak lagi mudah, ibu-ibu boleh sediakan dalam bentuk pes dan apabila pulang ke rumah terus memasak. Masa pun jimat, keluarga juga boleh dijamu dengan air tangan ibu.
Bab resipi, ibu-ibu tak perlu pening kerana semuanya di hujung jari. Taip sahaja menu atau hidangan apa yang ingin dicuba, semuanya ada. Mudah kan!

Pilih pencuci pakaian yang terbaik
Mesin basuh zaman sekarang semakin canggih. Ada banyak ciri-ciri di dalamnya yang kita tidak pernah terfikir. Selain itu, pilih produk pencuci yang tak perlu letak banyak sabun sebab nak hilangkan kotoran, tak meninggalkan bau hapak yang menyebabkan kena basuh pakaian berkali-kali..dah buang masa dan tenaga kan? Yang penting jimat masa, tenaga dan wang ringgit. Jadi, ibu tak perlu buang masa mencuci atau menyental pakaian lama-lam. Dapat jimat masa dan boleh fokus pada bayi anda atau urusan lain.

Seterika baju seminggu sekali
Selain penggunaan pencuci, ibu-ibu luangkan masa seterika baju pada hujung minggu untuk dipakai pada minggu hari bekerja. Kaedah ini dapat menjimatkan masa anda pada waktu pagi. Jadi, tidaklah ibu-ibu kelam kabut atau terkejar-kejar masa untuk seterika baju, menyediakan sarapan, menyiapkan barangan anak dan sebagaianya.
Jadi satu perkara sudah dapat dikurangkan pada awal pagi kerana tidak perlu menggunakan masa untuk seterika baju. Barangan anak juga boleh disiapkan pada malam hari. Jadi waktu pagi dapat dijimatkan. Kuranglah sedikit penat dan tension kan!

Latih anak tidur awal.
Apabila sudah bergelar ibu bapa, ini bermakna hilang sudah nikmat tidur dan perlu berjaga malam. Lebih-lebih lagi jika si kecil kerap bangun untuk menyusu pada waktu malam dan sebagainya. Jadi, latih si kecil dari awal supaya tidur pada waktu yang sama pada setiap hari, supaya jadual ini akan terus berlaku sehingga mereka meningkat usia.
Biarkan si kecil terus bermain walaupun kelihatan sangat letih dan mengantuk. Selain itu, biasakan anak-anak diletak di dalam bilik dengan suasa sunyi dan tenang. Ibu-ibu tak perlu ambil masa lama untuk tidurkan si kecil. Dapat juga berehat tatkala si kecil sudah lena.

Pilihan lampin sesuai
Satu lagi bab paling penting – lampin apa yang paling sesuai? Namun sekarang banyak jenama lampin yang ditawarkan kepada ibu bapa. Pasti pening kan, mana satu yang harus dibeli? Sejajar dengan gaya hidup moden sekarang ini, ibu-ibu tak perlu nak risau lagi.
Pilih jenis yang mempunyai serapan lebih kuat dan tahan lama bagi membantu menjadikan punggung bayi lebih kering dan selesa serta. Dalam masa yang sama, ibu tak perlu lagi bangun tengah malam semata-mata mahu menukar lampin. Anak pun dapat tidur dengan nyenyak hingga ke pagi.

Dengan harganya berpatutan, lampin jenama Genki juga cukup sesuai untuk anak-anak yang lasak sepanjang hari. Malah, ia boleh dipakai dengan kemas agar mencegah kebocoran dan melecet. Malah, lampin seluar yang bergetah dan kemas memudahkan lagi pergerakan lasak anak-anak.

Walaupun harganya murah, namun kualitinya cukup terjaga. Sesuai dengan namanya, Genki bermaksud ceria, cergas, sihat dan aktif. Ia direka bagi memberi keselesaan berpanjangan kepada bayi untuk bergerak ke sana ke mari tanpa sebarang masalah.

Penggunaan teknologi dari Jepun dengan ciri inovatif lapisan selembut kusyen dan teras serapan ultra 3D memberikan lampin yang muat, selesa serta terbaik kepada si comel.


Tak Sangka Ada 8 Petua Cara Nak Kurangkan Sakit Kepala. Boleh Cuba.

Rasa pening kadang-kadang kita alami dalam hidup kita. Ia tidak berbahaya. Rasa pening ini kadang kala kita rasa seperti ‘kepala ringan’, rasa tidak seimbang tubuh dan ada kala rasa seperti ‘mahu pengsan’.

Pening itu sendiri bukanlah penyakit. Ia adalah simptom (gejala atau tanda) seseorang itu mungkin mengalami masalah tekanan darah rendah, masalah lemah jantung, masalah saraf, masalah kekurangan darah merah, kekurangan gula dalam darah, jangkitan kuman dalam telinga, stroke, masalah penglihatan, migraine, kemurungan/keresahan melampau, kecederaan kepala, dan banyak lagi. Ia juga boleh berlaku akibat kekurangan air dalam tubuh (dehidrasi), terlalu banyak melakukan aktiviti fizikal, gegaran semasa dalam kapal terbang atau kenderaan darat (motion sickness), perubahan hormone dalam tubuh dan kesan sampingan dari ubat-ubatan sintetik.

Rasa pening yang biasa, selalunya cepat sembuh apabila kita berehat. Cuma kadang kala kita tidak tahan dengan keadaan seperti ini. Nasihat saya ialah agar buat pemeriksaan doctor bagi memastikan bahawa pening yang dialami bukanlah suatu yang berbahaya. Jika sudah mendapat pemeriksaan doctor, selalu pesakit akan diberikan beberapa ubat untuk mengurangkan rasa pening ini. Ia bukan rawatan sebenar hanya ubat yang membantu mengurangkan rasa pening.

8 PETUA HILANGKAN SAKIT KEPALA.

Rawatan dan ubat sebenar akan diberikan jika seorang pesakit dikenalpasti mengalami penyakit tertentu. Dengan merawat penyakit tersebut, rasa pening akan hilang. Bagi mereka yang tidak mahu menggunakan ubatan sintetik bagi mengurangkan rasa pening, saya mencadangkan beberapa cara.

1. Menarik nafas dalam. Ia adalah teknik yang terbaik untuk mengurangkan pening kerana ia akan membekalkan oksigen pada otak secukupnya, membuatkan sistem saraf menjadi relaks, dan dengan perlahan-lahan ia mengurangkan rasa pening.
.
• Duduk atau baring dalam keadaan yang selesa.

• Letakkan satu tangan pada abdomen, dan letakkan ibu jari dari tangan yang satu lagi untuk menutup satu lubang hidung. Tutup mulut.

• Bernafas perlahan-lahan melalui lubang hidung yang tidak ditutup itu. Cuba bernafas secara maksima hingga terasa tangan yang menyentuh abdomen bergerak ke hadapan.

• Tahan nafas dengan menutup kedua-dua lubang hidung. Tahan sehingga kita tidak mampu lagi bertahan. Kemudian lepaskan nafas perlahan- lahan melalui mulut (secarmeniup bibir).

• Ulang langkah-langkah ini sebanyak 10 kali.
.
2. Minum air secukupnya. Dehidrasi akan menyebabkan rasa pening. Ia berlaku apabila kita jarang minum air, dalam cuaca yang sangat panas atau selepas melakukan aktiviti fizikal. Boleh minum air minum sedikit-sedikit, untuk mengurangkan rasa loya dan muntah.
.
3. Makan sedikit. Rasa pening juga boleh disebabkan oleh tahap gula dalam darah yang rendah, terutama pesakit diabetis. Bagi pesakit yang tiada penyakit diabetes, rasa terlalu lapar juga boleh menyebabkan rasa pening. Jadi bila pening, boleh cuba makanan yang tidak pedas, berminyak dan masam. Makan sedikit bagi mengurangkan rasa pening. Saya mencadangkan pengambilan buah-buahan yang manis (bagi bukan pesakit diabetes) atau kekacang yang dapat memberikan tenaga segera.
.
4. Halia telah terbukti dapat mengurangkan rasa pening dan loya/muntah. Ia merangsangkan pengaliran darah pada otak, dengan ini mengurangkan rasa pening. Setengah inci halia dipotong dan diperah jusnya. Ia boleh dicampur dalam segelas air suam atau dalam segelas air panas. Kepingan halia yang direndam dalam madu juga boleh diambil dengan cara menghisapnya perlahan-lahan.
.
5. Lemon mengandungi vitamin C, yang membantu meningkatkan daya tahan dan mengurangkan rasa pening dan loya. Ia membantu meningkat metabolism dan tenaga. Perahkan separuh buah lemon dalam gelas air, Campurkan sedikit madu sebanyak satu atau dua sudu. Minum 3 kali sehari.
.
6. Madu mempunyai kandungan gula bersama mineral dan enzim. Ini membantu meningkatkan tenaga. Campurkan dua sudu teh madu bersama dengan cuka buah-buahan (seperti cuka kurma atau cuka epal). Campurkan dalam segelas air suam. Minum perlahan-lahan. Boleh campur dengan setengah inci kayu manis (cinnamon) dan diminum setiap hari.
.
7. Ginkgo Biloba. Ia adalah herba yang banyak dijual secara komersial melalui farmasi dalam bentuk kapsul. Ia adapat mengembangkan saluran darah dan mengurangkan rasa pening dan loya. Ia juga mengurangkan rasa berdesing dalam telinga. Dos yang biasa diambil ialah 40-50 mg, diambil tiga kali sehari.
.
8. Makan makanan yang sihat. Makan makanan yang sihat dapat membantu merawat rasa pening. Jika rasa pening itu disebabkan oleh kekuarangan sel darah merah (anemia), tekanan darah rendah dan kandungan gula rendah dalam darah, dengan memakan makanan yang sihat yang kaya dengan zat besi, vitamin A, folic acid dan fiber. Makanan yang sihat adalah makanan yang rendah gula dan lemak tepu.
.
Makanan yang kaya dengan zat besi seperti hati, tauhu, bayam, badam, kurma dan asparagus. Makanan yang kaya dengan vitamin C pula adalah oren, lemon, cili benggala, broccoli, anggur, dan bayam. Makanan yang kaya dengan folic acid seperti sayur-sayuran hijau, hati, pisang dan broccoli.
.
Jadi pemakanan yang sihat dapat membantu mengekalkan kesihatan yang baik dan mengurangkan rasa pening.


Warganet Tersentuh, Hafiz Mahamad Bawa 3 Sahabat Baik Tunai Umrah -“..Dapat Doakan Arwah Sahabat Kita Loh”

“Sahabat baik tidak akan berubah hati, meskipun musim bertukar ganti”

Ringkas sahaja dialog bagi sebuah filem ini, tetapi beri makna yang mendalam. Selalunya bila dah melangkah ke alam dewasa, ada kerjaya dan keluarga masing-masing, semakin lama semakin jauh kita dengan kawan-kawan yang dahulunya susah senang bersama.

Namun, tak semua sebegini. Masih ada lagi yang kekalkan persahabatan meskipun sudah punya haluan hidup masing-masing. Contohnya seperti persahabatan yang ditunjukkan oleh usahawan, Hafiz Mahamad yang kini berada di Mekah untuk mengerjakan Umrah. Malah yang menjadi tumpuan apabila dia bukan sahaja datang bersama keluarga dan pekerjanya, malah rakan karibnya juga diajak untuk pergi bersama-sama.

“Arwah sahabat pasti tenang. Saya datangkan juga 3 sahabat baik ke umrah. Semua sebak saat kita didepan Kaabah. Ya Allah, mereka ni sahabat baik saya.

“Sorang dah takda. Tinggal 3 ini sahaja sahabat baik saya. Saya pesan pada mereka,

Jangan kita pernah dengki sesama kita, kalau ada yg susah. Antara kita yg senang harus datang bantu. Kalau antara kita ada yg sedih, antara kita harus ada yg dtg untuk membahagiakan. Jangan simpan sorang sorang. kita sahabat. Kita bantu sesama kita” tulisnya.

Bagi Hafiz, niatnya untuk bawa kawan-kawannya ke Tanah Suci itu untuk gembirakan sahabatnya itu sekaligus boleh mendoakan rakan mereka, Loh yang sudah meninggalkan mereka selamanya.

“Waktu saya call mereka & bgtau saya nk bawa ke Umrah. Semua terkejut. Saya hanya nk mereka happy disini & dapatkan doakan ‘arwah sahabat kita’ Loh.

“Saya nak bersahabat hingga syurga & takkan lupa kenangan baik bersahabat bersama mereka. Happy, sebab kita masih bersatu & baik dari zaman sekolah. Mereka selalu ada,” tambahnya.

Meninjau di ruangan komen, ramai yang tersentuh dengan niat baik Hafiz membawa rakan-rakannya untuk menunaikan umrah. Malah, ada juga mengagumi persahabatan yang mereka kekal sehingga kini dan turut mendoakan buat arwah sahabat mereka yang telah pergi selamanya.


Shuib Mohon Henti Keluarkan Kisah Arwah Tidak Menutup Aurat Dan Ceritakan Kebaikan Berlebihan.

Syahdu mendengar alunan lirik dari kumpulan Rabbani -Pergi Takkan Kembali.

“Setiap insan pasti merasa saat perpisahan terakhir
Dunia yang fana akan ditinggalkan
Hanya amalan yang dibawa….”

Buat yang kehilangan tersayang pastinya merindui setiap kenangan yang dilalui bersama. Namun yang pergi tidak akan kembali lagi.

Sejak berita pemergian penyanyi popular, Allahyarham Siti Sarah Raisuddin akibat COVID-19 pada 9 Ogos lalu telah mendapat liputan yang meluas.

Saban hari ada sahaja kisah kebaikkan dan kenangan arwah dikongsi dimedia sosial. Keperibadian mulia yang dimiliki arwah Siti Sarah menjadi perhatian ramai.

Jauh disudut hati suami Allahyarhamah Siti Sarah, pelawak terkenal Shuib Sepahtu, meluahkan rasa syukur apabila semua pihak sentiasa menitipkan doa buat arwah.

Namun, Shuib menerusi melalui hantaran terbarunya di Instagramnya memohon agar semua pihak berhenti perkongsian berkaitan dengan arwah termasuk gambar dan video yang tidak menutup aurat. Malah juga memesan tidak lagi menceritakan kebaikkan arwah secara berlebihan.

Mohon henti paparkan gambar dan video arwah isteri

Assalamualaikum semua.

Saya ucapkan jutaan terima kasih pada semua yang mendoakan Allahyarhamah Siti Sarah binti Raissuddin, bidadari syurga saya.

Tapi saya ada permintaan dimana saya mohon pada semua untuk tidak mengeluarkan lagi gambar atau video arwah yang tidak menutup auratnya dengan sempurna.

Saya juga mohon pada yang terupload di media sosial untuk keluarkan kembali video atau gambar tersebut, dan saya juga mohon untuk tidak menceritakan kebaikan Allahyarhamah secara berlebih-lebihan.

Cukuplah kita bersederhana dalam setiap perkara dan perbuatan kita.

InsyaAllah semoga kita diberkati dan dirahmati Allah SWT.

Jika rindu sedekahkan Al-Fatihah

Katanya lagi menerusi caption, Shuib berpesan memberitahu jika peminat merindui arwah sedekah Al-Fatihah buatnya.

Sama sama kita terus istiqomah menuju ke Jalan Allah swt. ALLAH MAHA BESAR 🤲
Jika Rindu pd Allahyarhamah SITI SARAH BT RAISSUDDIN SEDEKAHKAN ALFATIHAH,,, SEMOGA ALLAH MEMBERKATI DAN MERAHMATI KITA SEMUA AMIN

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Cara Mudah Halau Tikus, Lipas Dan Semut Dengan Hanya Guna Kulit Telur Ayam.

Caranya:
Basmi haiwan perosak pada tanaman.


“Mesti Mak Saudaranya Baik Sangat…”-Dapat Hadiah Birthday Paling Unik Buat Ramai Ketawa Berdekah!

Menjadi kebiasaan kita akan menggunakan perkhidmatan surprise delivery untuk memberikan kejutan hadiah istimewa kepada insan tersayang pada hari jadi mereka. Ini akan membuatkan si penerima berasa gembira dan teruja bila menerima hadiah yang dikirimkan.

Sama kisahnya seperti video yang dikongsikan di aplikasi Tiktok yang mencuri tumpuan warganet apabila pemilik akaun @fareehaameera diminta untuk menghantar tembikai yang disolek cantik,  lengkap bergaun dan dipakaikan mahkota bak puteri raja.

Kejutan yang dibuat itu adalah untuk diberikan kepada pelanggannya itu cukup rare dan mengundang tawa dan mencuit hati bagi yang menonton video yang dikongsikannya.

Difahamkan, dia diupah oleh anak saudara makcik tersebut. Bahkan mereka merupakan pelanggan tetap dan setiap tahun ada sahaja permintaan yang pelik dan lucu daripada mereka untuk dihadiahkan kepada makcik mereka dengan menggunakan khidmat @fareehaameera.

Respon daripada video yang dikongsikan rata-rata ramai yang terhibur bila melihat hadiah yang unik apatah lagi bila melihat reaksi makcik tersebut yang terlupa dengan nama anak saudaranya itu.

“Dua2 gelak sakan yg tgok pon join gelak jugak hahahahahaha,” komen warganet.

“Mesti mk sedarenye baik sngt..smpai ank sdre syg,” tulis salah seorang daripadanya.

“🤣ya Allahhhh..maaf makcik,sy tergelak🤭tembikai tu Tiber teringat mak c adudu 😅dlm boboiboy🤭,” tulis yang lain.

“Hahahahahha kann. Yg bukan bukan je anak sedaranya pun🤣.”

Turut dikongsikan video yang dirakamkan oleh @fareehaameera beberapa tahun lalu untuk makcik ini yang menerima hadiah surprise yang tidak kurang rare dan unik.


Suami Isteri Pakai Ketat Berkayuh Basikal. Perkongsian Lelaki Ini Undang Kontroversi Tapi Ini Iktibarnya!

Trend dulu ramai yang sertai aktiviti larian, kini selepas PKP, trend beralih kepada aktiviti berbasikal. Permintaan terhadap basikal meningkat sejak akhir-akhir ini. Barangkali ada kaitan dengan penangguhan bayaran ansuran atau moratorium.

Suatu perkembangan yang sihat apabila didapati semakin ramai menyedari kepentingan kesihatan. Namun apa yang dikesali terdapat isu mengenai cara pemakaian yang agak keterlaluan buat beragama Islam.

Sebagaimana perkongsian ini.

KAUM BAPAK DAN IBU KAYUH BASIKAL PAKAIAN KETAT. ANAK PAKAI KETAT DAN MAIN BASIKAL LAJAK KENA MARAH PULAK

Bagus betul sekarang kawan-kawan saya yang perut besar menyekat seat belt pun dah mula beli basikal dan berkayuh. Saya paling minat, kawan-kawan saya masa di Finland dulu sekarang buat geng basikal di Utara sana. Route kampung memang cantik. Tak halang lalu lintas dan mengutamakan keselamatan, saya pun rasa nak join.
.
Pertama, sebelum baca post ini harap semua jangan melompat dulu awal-awal. Boleh setuju boleh juga tak, itu semua pandangan sahaja.
.
Kelmarin hampir dah nak melanggar sekumpulan penunggang basikal semasa on the way pergi projek dusun durian di Lenggeng. Awal pagi, baru nak terang tanah tapi masih kelam-kelam lagi dan di jalan berselekoh. Pandu pun tak laju, mengikut speed limit, nak laju macam manapun kawasan banyak selekoh.
.
Pemanduan dikejutkan di sebalik selekoh ada sekumpulan berpuluh basikal yang memakan ruang sehingga melebihi garisan tengah. Mudah kata, sampai 2/3 jalan diborong. Berkokok tayar menekan brake dalam keadaan nak kawal jangan sampai mengelak orang, kita sendiri terjun gaung.
.
Tak salah berbasikal, yang salahnya ialah tidak menjaga keselamatan. Naik basikal pakai helmet, ada blinker dan memakai pakaian ketat bukan penentu keselamatan. Yang tular beberapa hari lepas, penunggang basikal yang nak kejar angka dalam meter Strava mereka melanggar lampu isyarat.
.
Maaf kalau saya bertanya, jika begitulah kisahnya. Apa beza bapak-bapak yang dah tua menunggang basikal dan membahayakan diri mereka juga membahayakan pengguna jalanraya lain yang kena mengelak mereka DENGAN adik-adik yang memenuhi jalanraya dengan basikal lajak mereka?
.
Yang mengikut undang-undang dan menjaga keselamatan, jangan terasa dengan post ini kerana post ini untuk mereka yang tak menjaga keselamatan diri mereka dan orang lain. Kalau dilanggar mereka teruk, kalau mengelak kita pula yang teruk. Kalau budak basikal lajak, dah tentu ada yang kena angkut ke balai tunggu mak bapak kutip. Tapi kalau bapak-bapaknya yang begitu, nak cerita macam mana ni ye?

PAKAIAN KETAT

Kedua, gadis-gadis sekalian yang mula mengayuh, mohon jaga-jaga juga pakaian. Kita tahu awak nak laju tapi banyak orang jadi geram. Sudahlah ketat, berketul-ketul pulak tu. Atau sengaja nak buat “free marketing” dengan penonjolan aset-aset yang ekslusif dalam bilik mandi dan bilik tidur sahaja. Kesianlah kat kami lelaki-lelaki sejati yang terpaksa tundukkan pandangan. Iman orang bukan semuanya sekuat iman Imam Muda. Nak tunduk pandangan macam mana kalau kau berkayuh di jalanraya, kalau kutundukkan pandangan bakal aku mendarat di antara gaung-gaung atau bercium pulak dengan lori balak ataupun lori najis.
.
Juga kepada yang lelaki, kadang-kadang malu nak bercakap dengan mereka bila seluar mereka betul-betul sendat sehingga menyembulkan anak burung mereka. Kita tahu mereka nak laju, tapi bukan nak masuk Olympic pun. Agak-agak dalam pakai ketat, sarung sikitlah yang longgar kat luar supaya tak sakit mata tengok.
.
Apa beza bapak, emak-emak dan gadis-gadis pakai baju dan seluar ketat atas alasan untuk bersukan basikal, dengan anak lelaki dan perempuan mereka yang dihantar ke tahfiz dan sekolah agama dengan harapan untuk anak mereka nanti pandai tutup aurat dengan baik dan tidak pakai baju ketat selain longgar-longgar belaka. Abahnya tiap-tiap weekend update IG gambar pakai seluar ketat berbasikal. Bergambar dengan gadis-gadis yang seperti daging-daging bungkus.
.
Basikal mahal tapi susu anak miss. Ini satu kesah lagi sama macam hobi orang lelaki yang tak adalah have-havepun tapi beli basikal harga sampai dah macam motor RXZ. Ada lagi yang lagi mahal pun ada. Yang penting, ada jenama ada gaya. Soal laju ke tidak, itu nombor 13. Yang penting, gadis tengok akan impress. Anak di rumah kena catu dari minum susu Dugro, downgrade jadi susu pekat atau susu isian sajat. Kadang-kadang terus jadi air sirap kurang manis. Kenapa? Nak bersenang-senang pakat-pakat satu ofis nak berkayuh termasuk dengan gadis-gadis dan janda-janda.

.
Saya mungkin silap juga, tapi banyak yang berselisih di jalanraya dan juga dalam newsfeed FB juga IG, yang menunggang ni ramai lelaki-lelaki laki orang dan juga gadis-gadis juga. Agak rare (sebenarnya tak pernah nampak) ibu-ibu yang ada anak kecil 5-6 orang turut sama mengayuh. Mungkin saya taknak habiskan ayat ini, cuma cukuplah untuk yang mana jadi suami, check juga apa isteri dan anak-anak kita buat. Dan isteri juga ambil berat juga apa suami masing-masing buat.
.
Dulu masa saya kaki panjat gunung, paling depan sekali guide. Berebut pulak lelaki-lelaki nak tolong jaga belakang. Depan-depan semua perempuan dan boleh berebut “pemandangan” siapa yang nak aim. Pemandangan daging tersepit, terselit dan padat semua jadi aim menyegarkan. Sama macam naik basikal, konon gentlemen bagi perempuan jalan dulu kerana di belakang pemandangan lebih segar dan bertenaga. Yang dah tua tak sedar umur, nak berkelon-kelon dengan binipun telan pil biru juga tiba-tiba jadi semangat macam remaja baru kenal Tiktok.
.
Tak salah nak bersukan. Dah lama pun ada trend begini cuma simpan dalam hati taknak fikir yang tak elok. Tapi rasanya, dah sampai masa untuk kita berpesan kepada mereka yang berkaitan untuk sama-sama ambil kisah pesanan ini. Kepada yang tak pakai baju ketat dan menjaga keselamatan, tak perlulah terasa dengan post ini ye.
.
Kepada lelaki yang masih defensive, boleh aku tanya, jika yang menunggang dengan basikal itu ialah anak gadis ataupun isteri kamu dan mereka berpakaian serba sendat dan betul-betul segala daging menyembul keluar, adakah sebagai suami dan wali kepada anak gadis awak tu, awak izinkan? Kalau tidak, boleh mula lihat gadis-gadis menunggang dengan pakaian begitu seperti anak sendiri.
.
Agak-agak setiap kali lalu gadis tunggang basikal dengan pakaian ketat terus sekumpulan penunggang lelaki mithali bagi ceramah, tazkirah dan talkin, rasanya boleh settle masalah mengayuh serupa telanjang. Jangan dah meninggal baru nak pakai longgar-longgar, kesian Pontianak dan Langsuir dulu main basikal lah tu, dah mati baru nak pakai baju longgar, tapi — dah terlambat.
.
Ramai yang terlibat tak setuju mungkin, tapi tak boleh nafi kan, kau pakai macam tu kau sendiri tahu dalam agama kamu, itu tak betul kan? Jawab sendiri dalam hati.

Kredit: Saiful Nang


Buah Tempatan Malaysia Lebih Banyak Khasiat Daripada Buah Berasal Dari Negara Sejuk. Penjelasan Doktor Ini Mengejutkan!

Memang kita patut bangga dengan buah-buahan tempatan Malaysia yang sememangnya mempunyai khasiat yang baik untuk sisi keluarga. Jangan terlalu asyik berbangga dengan buah-buahan import yang harganya boleh tahan lah!

Buah-buahan tempatan Malaysia mengandungi lebih banyak khasiat daripada buah-buahan yang berasal dari negara sejuk, sebab tumbuh-tumbuhan dan pokok-pokok Malaysia menerima lebih banyak cahaya matahari sepanjang tahun untuk membuat pelbagai zat.

Buah-buahan yang diimport secara besar-besaran untuk pasaran besar pula lebih kerap mengandungi racun serangga dan pesticide supaya tahan lama dalam perjalanan jauh dan dalam pasaran, tetapi bahan kimia dalam pesticide dan racun serangga ini tidak baik untuk kesihatan kita, kecuali jika kita beli hat organik yang lebih mahal.

Sebab inilah tidak masuk akai laaa bila makcik yang berangan-angan nak jadi bidan tapi tak pernah pun menyambut kelahiran bayi pi bagi nasihat kata orang tua-tua nenek moyang kita suruh pantang makan buah-buahan tempatan berkhasiat tapi suruh beli buah-buahan yang diimport seperti epal dan anggur pulak dah.

Sat lagi nenek kebayan bangkit dari kubuq mai tarik telinga hangpa, awat laaa buat fitnah kat orang tua-tua. Orang kampung dulu-dulu mana laaaa dapat peluang makan buah import kecuali mereka yang kaya-raya. Depa nanti kata toksah laaaa mengada-ngada, makan laaa apa yang ada.

Apa yang Tuhan bagi untuk kita di negara sendiri ni lagi baguih daripada yang diimport!


Wanita Ini Kongsi Resipi Air Detox Yang Diamalkannya. Patutlah Wajah Berseri & Nampak Muda!

Umum bila sebut sahaja tentang detox, pasti semua sudah pernah dengar tentangnya bukan? Detox ini sebenarnya adalah proses penyingkiran bahan toksin atau buangan dari tubuh badan manusia.  Malah badan kita sendiri juga sudah mempunyai sistem detox  tersendiri iaitu hati, usus dan ginjal.

Pun begitu, detox juga boleh dilakukan dengan menghasilkan air detox untuk membantu sistem penghadaman bekerja dengan sebaiknya dan memastikan kulit bersih serta segar. Selain itu ia juga turut memastikan sistem buah pinggang kita dapat berfungsi dengan lancar.

Melihat kehebatan dan manfaat detox ini pada tubuh, ada baiknya anda amalkan detox sebagaimana yang dilakukan oleh puan Roshima Ibrahim Shima, ibu kepada 3 orang anak ini.  Kulit wajahnya cantik, dan nampak muda!

Jadi jika anda ingin mencuba amalan tersebut, ketahui dahulu resipi menyediakan minuman detox. Jom semak.

[su_highlight background=”#8cb43e” color=”#242121″]Air Detox[/su_highlight]

Bahan-bahan :

4 biji kurma-buang bijinya
1 biji lemon-hiris dengan kulitnya sekali
3 ulas bawang putih-dibuang kulit
2 gelas air

Cara membuatnya :

[su_highlight background=”#ddbdc3″ color=”#242121″]Ekstra Info:[/su_highlight]

Antara kebaikan melakukan program detox pada tubuh

1.Menurunkan berat badan.

Berat badan dapat dikurangkan jika mengamalkan diet detox dengan betul. Ia akan mengurangkan berat dalam jangka masa yang cepat.

Detox akan merangsang tubuh badan kita agar lebih bertenaga. Begitu juga dengan pengambilan makanan sihat dan mengamalkanhidup sihat akan memberi tubuh badan menjadi lebih aktif dan bertenaga berpanjangan.

Kulit adalah organ terbesar, dan apabila mengamalkan program detox ini kulit akan mendapat manfaatnya. Bersauna juga antara program detox yang boleh diamalkan untuk membantu badan mengeluarkan peluh dan toksin yang berlebihan.

Toksin yang ada dalam badan adalah antara faktor penyumbang kepada proses penuaan menjadi lebih cepat. Jika kadar toksin dapat dikurangkan, kita akan kelihatan lebih muda dan sihat.

Detox memberi peluang pada organ dalam badan kita berfungsi dengan baik. Secara tidak langsung ia akan membantu sistem imun atau ‘kekebalan’ tubuh daripada serangan penyakit. Secara tidak langsung  juga,  membolehkan badan menyerap segala nutrisi yang dibekalkan pada tubuh dengan lebih baik.


Hilangkan Batuk Macam-macam Dah Buat, Tapi Tak Reda. Ni Masanya Kena Cepat Buat Teknik Ni Pula!

Batuk walau dianggap sakit biasa-biasa sahaja, namun jika berminggu-minggu menanggung deritanya memang perit juga dirasakan.

Puas dimakan pelbagai ubat, andai tidak serasi bolehlah dicuba petua ini dengan menghasilkan minyak untuk diusap di beberapa bahagian tubuh. Dikatakan, cara rawatan ini dapat membantu meredakan batuk bagi yang serasi.

Jadi apa kata ketahui cara penyediaan minyak tersebut yang dikongsikan oleh wanita ini untuk merawat batuk cucunya.

Cara buat minyak bawang putih yang saya buat untuk cucu batuk…

Alhamdulillah.. . Memang mujarab…

Cara penggunaan:

Usapkan 2 kali ke telapak kaki dia, lalu betis, belakang dan dada… langsung lega batuk nya…

Caranya buat minyak bawang putih

1 – mula-mula ambil sebuku bawang putih lalu dibakar dalam kuali dan tutup…. Bakar agak-agak dah naik baunya dia dan warna kulit bawang menjadi kekuningan..

2 – ambil bawang tadi letakkan dalam mangkuk dan siram minyak diatas bawang yg sudah dibakar tadi. Biarkan lebih kurang 10 menit…
( boleh gunakan minyak yang anak biasa pakai. Minyak telon, minyak angin atau minyak zaitun dan minyak masak pun boleh. Saya guna minyak kelapa masak sendiri)

3 – tumbuk hancurkan bawang kedalam minyak tadi. Hingga Bawang sudah menjadi lembut. Dah boleh oleskan ke telapak kaki anak, ke betis belakang serta dada anak .

Insha Allah anak akan merasakan reda batuk nya dan batuk akan sembuh dengan izin Allah.. Cuba lah.. Mudahkan .

Sumber : Ana Mahabu


Kata-Kata Isteri Itu Adalah Doa. Cakap Baik-Baik Untuk Suami, Maka Rezeki Itu Melimpah Ruah!

Sesungguhnya perempuan dicipta dari tulang rusuk kiri lelaki. Maka apabila ikatan perkahwinan berlangsung sudah tentu keserasian itu makin utuh. Malah, setiap percakapan yang diluahkan oleh isteri itu sudah tentu kata-kata doa buat suami. Oleh setiap itu, perlu cakap baik-baik untuk suami.

Sebagaimana layanan yang baik oleh suami kepada isteri, akan memberi kebahagian tiada penghujung dan rezeki yang deras mengalir. Begitu juga dengan cakap-cakap isteri.

Semalam isteri cakap banyaknya duit abg

Ya la, mana dia tak rasa “macam” banyak kalau kad kredit dia rm2xxx saya bayarkan, bercuti di legoland hari tu habis rm1xxx saya support semua, satu sen pun tak minta duit dia.

“Alhamdulillah, rezeki syg”, ni kata saya pada dia.

Saya kata kat dia lagi.

“Semakin syg rasa abg banyak duit, semakin banyak la duit abg”

“Semakin syg rasa abg kaya semakin kaya la abg, insyaallah”

Biar pun dalam dompet ada rm1 dalam 5 keping, rm10 dalam 10 keping, asalkan isteri rasa kita kaya maka rezeki akan datang bergolek.

Percaya atau tidak, memang benar rezeki datang bergolek.

Isteri nak makan durian. Sejak dari mula raya lagi dia duk sebut sebut nak makan durian. Asal nak pergi cari je ada sahaja halangan.

Hah! Hari ni tup tup dapat durian 3 biji sekali. Percuma pula pemberian dari sepupu.

Rezeki nak datang, sekejap je.

Satu lagi rezeki dapat hadiah tunai dari AIA RM1000 kerana lepas target bulan mei. Ni tak termasuk elaun, gaji dan bonus lagi.

Bukan tu sahaja. Sedar tak sedar case yang saya dah buat untuk 3 bulan ni melayakkan saya pergi chiang mai, thailand, dream cruise ke hanoi dan ada beberapa lagi bonus akan datang.

Allahu, terlalu banyak rezeki melimpah ruah dapat lepas raya ni.

Berkat isteri rasa kita kaya, betul-betul Allah bagi kita rasa kaya. Wallahu A’lam,

Belanja isteri macam orang kaya, jangan terkejut orang lain lepas raya pokai kita rasa kaya raya.

Dengan itu, suami harus menghargai isteri dan isteri pula harus sentiasa cakap-cakap baik untuk memastikan rezeki mengalir tanpa rintangan. Inilah kunci kebahagian suami isteri kena alert.